text:
Bo no ta na altura si esun ku ta yena pa bo
ta dominá e materia bon
Bonbiní bèk pa sigui lesa nos di dos artíkulo den e serie: “E 3 Eror di Mas Peligroso ku Ta Laga Empleadonan Keda ku Ménos Sèn den Nan Saku.”
E punto akí meresé nos atenshon. E motibu ta ku dor di e punto akí, tantísimo hende ta hañanan ta kai den trampa. Laga mi splika bo kiko e trampanan ta.
Trampanan
-
E hende ku ta yena bo Aangifte Inkomstenbelasting, no ta kobra bo pa yen’é
-
Bo ta kere ku e hende ku ta yena pa bo sa kiko e ta hasi pasobra e ta traha na un lugá di Gobièrnu
-
Bo ta asumí ku bo papel a bai aden, manera bo a palabrá ku e persona ku ta yena pa bo
-
Bo mes no tin masha sèn, kos ta pèrtá i dùs bo ta buska e manera di MAS barata posibel pa bo yena bo Aangifte Inkomstenbelasting
Kiko esaki ta enserá?
E trampanan ku nos a kaba di menshoná ta hiba abo na algun konsekuensia ku bo no ta keda kontentu kuné. Bo sa dikon?
Wak, ora bo no ta bon na altura di algu, den e kaso akí tokante yenamentu di Aangifte Inkomstenbelasting, bèrdat ta mas sabí pa bo laga un hende ku tin saber di e asuntu, hasi e trabou.
Pero! Nunka, pero NUNKA bo no mester laga un hende hasi algu pa bo, esaki ta konta pa tur otro kos tambe, si bo no ta bon na altura ku e persona ku ta hasi e trabou sa bon bon kiko e ta hasi.
No solamente esei, bo mester sa tambe si e tin eksperensia den e trabou. Esaki ta hopi importante! Bo por imaginá bo ku un hende ta hasi algu pa bo, djis pasobra e ta lora man ku un beidjòp, anto nèk abo? Bo no ta haña ku esei ta duele?
Dikon e ta un eror GRAVE?
Kos ta pèrtá pa nos tur. Pero un kos sí mi ta bisá bo: tur kaminda ku mi tin ku habri mi wowo bon hanchu pa buska drechi sa di un asuntu, mi ta hasi asina. Den e kaso akí, m’a kaba di bisa bo ku lo ta duele pa un hende nèk bo i yena kos ku no ta bon den bo Aangifte Inkomstenbelasting. Awor esei no ta solamente duele: ABO doño di kurpa ta pèrdè plaka i sigur sigur mi ta kere ku bo no ta haña esei ta nada leuk.
Atrobe: Nos no tin hopi plaka. Anto kaminda bo por haña un chipi chipi, bo mes ta kibra bo pia, ora bo ta hinka bo asuntunan serio di Belasting den man di un persona ku bo no sa mes si e ta kapasitá pa atendé bo asuntunan di un forma responsabel!
Awor abo tin ku disidí: bo ke bai tras di barata, òf te asta pòrnada, anto pa despues bo pèrdè miles i miles di florin? Djis puntra bo mes un ratu: Ta kumbiní mi bai un ganga, pa despues mi sufri e konsekuensianan? Ta bale la pena?
Ta meskos ku bo ta kumpra un kos ku ta barata barata, i ku ta kibra lihé, djis pasobra bo no ke kumpra esun ku ta mas karu pero ku ta dura bo pa tempunan largu.
Dùs bo tin ku disidí: spar awor i despues pèrdè mahos, òf paga algu awor i despues gana masha hopi….
Bo no ta haña ku bo tin ku pensa un tiki mas mihó ta ken bo ta laga yena bo Deklarashon riba bo Entrada pa bo, òf bo Aangifte Inkomstenbelasting?
Kon bo por solushon’é?
Masha fásil: sòru pa bo sa ta ken ta yena bo Aangifte Inkomstenbelasting! Ta bon pa bo konosé e persona bon. Kiko bo por hasi pa yuda bo mes? Ata 7 tip pa yuda bo akí.
Tip #1
Promé ku bo skohe un persona pa yena bo Aangifte Inkomstenbelasting, shop around un ratu, es decir, wak ta serka ken ku ken bo por laga bo Aangifte
Tip #2
Hasi bo eskoho ta ken bo ke pa yena bo Aangifte Inkomstenbelasting
Tip #3
Promé ku bo puntr’é pa hasi esei, buska pa bo sa opinion di algun di su klientenan tokante su trabou
Tip #4
Traha sita ku e persona di bo eskoho pa bo entregá bo dokumentonan i wak si e ta splika e kosnan
Tip #5
Opservá kon e ta trata ku bo: E ta hasi bo pregunta pa yuda bo? E ta kontrolá tur bo dokumentonan? Bo ta ripará ku e ta traha na bo interes, pa yuda bo hasi uso di TUR bo derechonan pa haña sèn bèk? E ta wak bo Aangifte di e aña anterior pa hasi sigur ku e tin tur kos pa e aña ku e ta bai yena?
Tip #6
Monitor ta ki dia e persona ta bai entregá e Aangifte Inkomstenbelasting pa bo pa e no pasa e fecha di entrega
Tip #7
Sòru pa bo haña kopia kompleto di bo Aangifte Inkomstenbelasting
Nos tin 1 Eror mas na kaminda pa bo, pa siña bo algu mas. Esei ta Eror #1, esta e Eror PRINSIPAL ku por perhudiká bo mes mes! Otro siman nos ta presentá bo esei.
Si bo ke mientras tantu, mi por yuda bo! Mi ta ofresé bo pa un tempu limitá, un guia GRÁTIS pa bo haña sa e “Sekretonan ku Kasi Niun Hende No Sa, pa Baha bo Inkomstenbelasting 2015” huntu ku un vidio ku yama: 10 Eror Grave ku Mayoria Hende Ta Kometé den Asuntu di Belasting i Kon pa Evitá Nan.
Mi ta invitá bo pa yama: 766.5600 òf manda mi bo e-mail na: info@bizsolutionshop.com.
No tin niun gastu ni niun obligashon di bo parti.
P.S.
Bishitá nos ofisina, Biz Solution Shop B.V. segun sita, di djaluna pa djabièrnè.
Lo bo haña kontesta pa kualkier pregunta ku bo tin pa baha bo Inkomstenbelasting.
Yama nos personal amabel na 766.5600 òf manda bo e-mail na info@bizsolutionshop.com.
Ora bo bishitá nos segun bo fecha di sita, nos tin un regalo spesial i grátis pa bo:
“Chèklist NOBO pa 2015, pa Yuda bo Haña Sèn Bèk di Belasting.”


c: text/html

text:
Den pitu a retira Fiskal Schoop buta Rip i awe den pitu Rip a buta Fiskal van Logten un banda pa e mes papia!
Promé ku schorsing di awe 12or, Hues a puntra OM si nan tin sufisiente na un schorsing di 2 ora i nan kontestá ku si. Fiskal Rip a argumenta lo siguiente: Praktikamente e la deklará públikamente ku paso nan ta OM, nan por tur kos. Hasta “verkregen illegale informatie” tambe ta OK pa OM husa den e kaso.
Riba kon e “Anonieme Aangifte” a yega den man di èks-Prokurador General Dick Piar riba djasabra 20 di òktober 2012 1 dia despues ku resultado di elekshon 19 di òktober a bira konosí, e no kier a splika mashá, pero tampoko OM no ke èks PG bin splika. E 46 personanan presentá awe dor di abogado sr. Eldon “Peppie” Sulvaran pa testigua, OM a deklará ku ta kontra pratikamente tur, ku eksepshon di 4 òf 5 ku si ta “OK” pa nan bin numa.
Tuma nota di reakshon di Abogado Eldon “Peppie” Sulvaran despues ku OM a reakshoná riba dje. (https://www.scribd.com/doc/267799798/Reactie-Advocaat-Sulvaran-Na-OM-Interventie-5-Juni-2015)
Hues lo tuma su desishon pa dia 17 di yüni 2015 awor.

robotstxt: allowed

filter: keep


text:
-
Contact Us
- info@cuckoopress.com
E motibunan dikon semper bo tin ku kana ku bals òf mangel menta!
Hopi hende ta kana ku rosea ta hole malu manera kos ku ta ku awa di berpùt nan ta spula boka kuné. Hopi di e hendenan aki no sa ku nan rosea ta hole malu, anto nèt nan gusta bin den bo kara bin bisa “HHHHHHHHEYYY konta ku bo. HHHHHHHOOOOOpi tempu sin mira bo”. E dos frasenan aki so ta manda bo flou kaba.
Pero kon bo ta hasi bisa un hende ku su rosea ta hole dròl di baka? Hopi hende ta sinti nan ofendí, tuma kos personal, keda sin papia ku bo mas (aunke miéntras nan tin mal aliento, esaki no ta presis algu malu.) Tin hende ta biba den negligensha tambe. Bo bisa nan ku nan rosea ta hole malu, nan no ta kere bo tampoko.
Tin yen kos ku por kousa rosea malu, entre otro e tipo di kumindanan ku bo ta kome por ehèmpel kumindanan ku ta kontené hopi siboyo, konofló etc. Pero sierto habitonan di bo tambe por kousa esaki. Por ehèmpel tin hende no ta skeiru nan lenga ora nan ta laba boka. Kisas nan a tende ku e kos yama ‘skeiru di djente’, pues nan no ta skeiru nan lenga kune. Siendo ku riba lenga di hende tin hopi bakteria. Mayoria bakteria ku ta kousa mal holó ta biba riba e lenga. Pues ta importante pa bo skeiru esaki. Ke men si abo ta un hende ku no sa skeiru bo lenga, hopi chèns ku bo boka ta hole wc públiko!.
Otro faktornan ku por kousa mal aliento ta mal higiena dental, boka seku (hende ku no sa bebe awa òf ta bebe tiki awa tambe sa haña mal aliento), problemanan di sínùs, i otro malesanan manera malesanan di higra, nir etc.
Si bo ta hende ku gusta kome den atras di hende durante sèks, tene kuenta ku bo boka por bin hole kaka tambe. Ke men ta bon pa bo bai un ‘car wash’ despues di un seshon intenso di ‘beso negro’.
Hende nan ku ta huma sigaria tambe nan boka ta hole stinki nikotina. Mayoria bia e hendenan aki no kier aseptá ku nan boka ta hole stinki, pero asina ta. Kisas nan kier sa ku nikotina ta smak dushi, pero pa un hende ku no ta huma, e no ta smak niun tiki dushi.
Ta bon pa bo chèk si bo rosea ta hole malu òf no. Puntra ken ku ta di konfiansa. No tin nodi tene bèrgwensa.
Si bo tin ku bai chupa lenga ku un hende, kou un bals manera eclipse òf un mangel menta. Listerine tambe ta yuda tremendamente.
No ta importá si bo boka ta hole bon òf malu. Bo mester ta semper prepará, pasó mal aliento ta daña hinter e ‘mojo’.
Si bo ta kla pa sèks tambe, benta un òf dos bals òf mangel menta den bo boka, pasó si ta bai tin keñamentu, bo keda grita AHHH AHHH AHHHH anto bo boka ta hole malu, bo ta ‘kill’ hinter e ‘vibe’
No laga pa hende tin ku bisa bo ku bo rosea ta hole djaka morto. Sòru pa semper bo ta bon prepará.
[Danki pa “like i “share”. Mi ta apresiá mashá. Sinti bo liber pa laga bo komentario atras.]
**Images used in this article is copyrighted by their respective authors. I just happened to google for an image and found what I’ve used, so please don’t sue me, for I have no money to pay you or a lawyer. Plus I fear going to jail.**
You might also like:
Comments
Leave a Reply
You must be logged in to post a comment.


text:
COMENTARIO RISIBI DI G FRANCA -Den tempo di cambio di Gobierno noticia a core cu Ritz Carlton a sali for di graf atrobe, cualkier hotel cu habri na e momento aki ta haci mas daño cu bon na e comunidad arubano.
A bira tempo pa nos Gobernantenan traha ley cu ta exigi cu cada proyecto nobo un estudio di “Evaluacion Social” mescos cu actualmente ta exigi e ridiculo estudio di “Factibilidad” cu semper ta positivo. Pa nos Comunidad ta mas importante e estudio aki cu tin cu demostra si en berdad e proyecto aki ta bai conveni nos comunidad si of no y no e doño di e proyecto solamente. Último añanan e proyectonan cu a wordo traha ta solamente beneficioso pa e doño di e proyecto y esnan liga na e proyectonan y pa mantene nos salarionan mas abou posibel.
Con por ta posibel cu un Hotel ta wordo traha di 120 miyon dolar cu 10 aña liber di belasting, tin cu trece un cantidad grandi di trahador stranhero no ta inverti niun cen preto den vivienda pa nan, ta haña un seguro medico general pa e trahador y su famia ta paganan salario minimo, ademas di esaki e yiunan ta haya scool pornada y tur e gastonan extra aki ta core pa cuenta di nos Gobierno. Un hotel nobo, menos terenonan disponibel na Beach, nos naturalesa na werki, area arquelogico ta desaparece, beachnan banda di hotel grandinan ta satura (lodo), casnan pa e trahadornan, scoolnan pa nan yuinan, mas meneer di school, mas dokter, mas cama pa hospital, mas trahador den oficinanan di Gobierno, pa es motibo aki Gobierno no tin placa etc… E clase trahador a crece enormemente den e ultimo añanan cu hende stranhero y mayoria ta traha pa e salario minimo, consecuencia di esaki ta cu mayoria di nos población ta gana rond di e salario minimo. Sea cu cada biaha cu un kamber di hotel keda cla e nivel di calidad bida na Aruba ta dal un stap atrás, esnan cu ta gana salario minimo no ta aporta na belasting y ta aporta minimo na e Beneficionan Social y AZV y ta net nan ta bin cu famianan grandi y ta consumi mas for di nos ayudo Social.
Nos ta mira ademas di hotel, “Condominio ta wordo traha riba tereno erfpacht “Prime Property”, na Spanje na aña 2007 nan a encarcela rond di 5 Alcalde cu a entrega tereno “Prime Property” di Gobierno pa traha condominium y bendenan cu ganashi barbaro. Esaki ta sosodiendo aki na Aruba sin ningun reserva, apartamentonan impagable pa un yiu di tera. Trece mas stranhero den e estrato di salario minimo tin como consecuencia mayor problema social, mas sufrimento den pueblo. E cadena hotelera nan cu kier traha mas camber mester paga un seguro medico apart pa cada trahador nobo cu nan kier trece ademas di traha cas of apartment pa nan empleadonan stranhero por biba decente y yuda educanan y aporta na e comunidad cu obranan social di un parti di nan ganashi.
Corda cu mas lujoso e hotel ta mas trahador mester pa cada camber, si e tuma trahador di e otro hotelnan, e ora e otro hotelnan tin cu trece trahador nobo. Corda cu un trahador di den contratista of Valero no por traha Bell Boy, Waiter of Bartender, nan tin otro specializacion y ta tuma aña y inversion pa reeduca un hende si e kier bai den un di e funcionan aki. Recomendacion na nos Gobiernonan, consolida nos posicion actual mehora nos producto Turistico y paraturistico nos por haya un miho prijs pa nos producto riba mercado cu e consecuencia un mihor salario y orario di trabou, 40 ora pa siman pa e trahador hotelero y mihor consecuencia social den nos comunidad.


text:
algun ehčmpel di karta di solisitut
Tep di solisitut. Klek akí (danki na Sra. Natasha Albert pa e agregashon aki)
Karta di solisitut 1, un ehempel ku remarke. klek akí (danki na Sra. Lucresia Raap pa e agregashon aki)
Karta di solisitut 2, un ehempel ku remarke. klek akí (danki na Sra. Natasha Albert pa e agregashon aki)
Un ehempel di un Curriculum Vitae. klek akí (danki na Sra. Natasha Albert pa e agregashon aki)
Algun ehempel di frase pa termina bo karta di solisitut. Klek akí (danki na Sra. Natasha Albert pa e agregashon aki)


text:
Posted on 22 January 2012 by admin
Carnival Corp. (CCL), owner of the Costa Concordia cruise ship that ran aground last week, halted advertising for its Carnival Cruise Lines and announced a review of safety procedures in the aftermath of the accident.
Carnival suspended broadcast, digital and direct-mail marketing for its namesake line “for the time being,” Vance Gulliksen, a spokesman for the Miami-based company, said yesterday in an e-mail.
Eleven people are confirmed dead in the Jan. 13 accident off the coast of Italy, with about 20 still missing. Carnival’s unit Costa Crociere SpA yesterday suspended the ship’s captain, Francesco Schettino, who was placed under house arrest on Jan. 17 for allegedly causing the shipwreck.
The world’s largest cruise operator waited almost a week to suspend advertising after the Concordia, carrying 4,200 passengers and crew, ran aground off Italy. Airlines and oil companies typically pull television ads following accidents with fatalities. The wreck occurred at the start of the cruise industry’s peak booking season.
Posted on 22 January 2012 by admin
ORANJESTAD – Cifranan di World Tourism Organization (WTO) pa loke ta turismo mundial na 2011 ta conoci y por bisa cu Aruba su resultadonan tabata mas halto cu e resultadonan mundial y hopi mas cu e resultado di turismo den Caribe.
Manera ta conoci, Aruba a conoce un crecemento di 5.7% den turismo stay over durante 2011, surpasando e crecemento estableci na cuminzamento di aña, cual tabata di 3%.
Segun e cifranan di WTO yegadanan di turismo internacional a crece cu 4.4% yegando na 939 miyon compara cu e 939 miyon na 2010.
Den Caribe e crecemento tabata mas limita, creciendo cu 4% y manteniendo asina su cifranan di crecemento di 2010. Esaki compara cu e cifranan di crecemento na Aruba ta mustra un rendimento hopi mas halto di nos isla, surpasando Caribe cu 1.7%.
Otro dato importante di WTO ta indica cu e datonan disponibel pa loke ta trata entrada cu turistanan a laga atras ta sigui di serca e tendencia positivo di e yegadanan. Akinan por bisa cu Aruba a surpasa esakinan grandemente caminda cu basa riba cifranan di Banco Central den e di tres kwartal di 2011 entradanan ricibi proveniente di turismo a crece cu 10% y di januari pa september un crecemento den entrada laga pa turistanan di 9%.
Minister Otmar Oduber ta sumamente orguyoso di e resultadonan aki y ta gradici tur e partnernan cu a haci cu Aruba un biaha mas ta resaltando pa cu e bon resultadonan den nos industria principal compara cu no solamente Caribe, pero tambe e promedio di crecemento mundial.
E ta duna di conoce cu su maneho lo sigui ta uno enfoca riba diversificacion di mercado, mehoracion di Producto Aruba den su totalidad y atrae turistanan cu ta gasta mas, contribuyendo asina na bienestar di nos economia.
Pa loke ta 2012 e meta di crecemento cu Aruba a stipula pa loke ta turismo stay over ta di 3%, cual ta e mesun promedio cu WTO tin pa crecemento di turismo mundial, esta entre 3% y 4%.
“Nos lo sigui ehecuta un maneho cu e meta pa Aruba cana 2 stap dilanti di nos competidornan”, Minister Otmar Oduber a duna di conoce.
Posted on 12 January 2012 by admin
ORANJESTAD – La Cabana Beach & Racquet Club a organisa un evento anima di Carnaval den e Chit Chat Café, incluyendo un Eleccion di Reina cu a entretene tur hende. E candidatanan pa e Eleccion di Reina, Genoveva, Adriene, Stephanie, Rosanne, y Dayline a representa varios departamento di e resort, y siguiendo un competencia excitante, Stephanie Maduro, kende tambe ta e resort su Empleado di Aña, for di e departamento di Food & Beverage, a logra di bai cu e corona y sjerp, demostrando su spirito di Carnaval, bailando cu hopi alegria hunto cu Prince Bo y Pancho Conco. Damien di e Oficina Ehecutivo a yuda corona e reina nobo, kende a tuma over e titulo for di e Reina saliente, Yadira di e departamento di Housekeeping, kende a representa La Cabana na tur parada, demostrando su gran amor pa bida, y dunando di su tempo generosamente, pa promove e resort.
Cu personalidad di radio Elsa Krosendijk como emcee, e fiesta na e Chit Chat Café a percura pa tremendo diberticion, combina cu un lunch delicioso!
Posted on 06 January 2012 by admin
ORANJESTAD -Awe Royal Caribbean International lo ta anunciando e lanzamento di nan barco crucero Vision of the Seas den un serie di cruceronan mas largo den Caribe y Canal di Panama pa e temporada di winter 2012-2013 y Aruba lo ta parti di dje.
Manera ta conoci aña pasa Minister Otmar Oduber a reuni cu ehecutivonan di diferente lineanan crucero na Merca, entre nan Royal Caribbean International, caminda a papia riba e diferente proyectonan y plannan pa futuro, logicamente promocionando Aruba como un puerto pa cu e diferente cruceronan.
Su maneho semper a bin ta pa traha no solamente pa presente, pero tambe planifica y logra cosnan grandi pa futuro y bishita di e crucero aki ta un logro mas no solamente pa Minister Oduber, pero pa henter Aruba
Awe por mira cu e maneho di Minister di Turismo, Transporte y Labor ta sigui duna su frutanan. Despues di e regreso di Carnival Cruises, aumento di turistanan crucero, awor por bisa orguyosamente cu pa e temporada crucero 2012-2013 Aruba lo tin un total di 5 calls di e crucero Vision of the Seas.
E barco aki ta carga un total di 2 mil pasahero, lo cual ta encera un total di 10 mil turista adicional cu lo ta bishitando nos isla, banda di e tripulacion. Pa economia di nos isla esaki ta algo hopi positivo mirando cu e turista crucero ta laga un promedio di 100 dollar atras durante nan estadia di un dia na Aruba.
Minister Otmar Oduber ta sumamente satisfecho cu e anuncio aki y ta gradici tur esnan cu a colabora pa haci e callnan di Vision of the Seas na Aruba posibel.


text:
Arubaanse Zwembond kier a gradici tur persona cu a contribui na e exitoso campeonato di Carifta 2014
Comunicado
Arubaanse Zwembond kier a gradici tur persona cu a contribui na e exitoso campeonato di Carifta 2014
Aruba, 30 april. E campeonato Carifta 2014 di landamento, landamento sincroniza y open water yega su final. Aruba su atletanan a haci un tremendo presentacion den tur tres disciplina unda a kibra record den medayanan obteni. E federacion di landamento, AZB por mira tras di un otro exitoso evento organisa na Aruba. Den un periodo di 6 aña, AZB a organisa cuater campeonato internacional di landamento na Aruba di cual tres tabata Carifta y uno di CISC, un muestra di profesionalismo di tur cu a y ta trahando na bienestar di e deporte di landamento. For di aña pasa cu AZB a gana e derecho di organisa un otro campeonato di Carifta, a cuminsa cu e diferente preparacionnan. E ultimo lunanan esakinan a bira mas intensivo, pero danki na esfuerso di un y tur a logra bin cla na tempo pa asina ricibi e 18 paisnan bishitante den e region di Caribe, sin lubida nos propio hendenan di Aruba mes.
Pa e motibo aki tambe Arubaanse Zwembond kier a manda un palabra di gradicimento na tur e
135 VOLUNTARIONAN cu a yuda durante e competencianan di landamento, landamento sincroniza y open water. Boso contribucion a pone cu e campeonato di Aruba Carifta 2014 a bira uno involvidabel pa tur cu a participa na dje.
Na mes momento kier a gradici e diferente instancianan cu a yuda manera DOW, IBISA, , Universidad di Aruba, Rode Kruis, Kustwacht, Koninklijke Marine, Maritieme Politie, Personal di Piscina Olimpico Rolly Bisslik, Brandweer, Polis y Cemedar Sports Medicine/Comision medico COA.
Un palabra di danki tambe ta bai na tur e patrosinadornan cu a contribui cu e campeonato di Aruba Carifta 2014, esakinan Gobierno di Aruba, Sport Subsidie Commissie, Caribbean Mercantile Bank N.V, Aruba Airport Authority N.V., Tropicana Aruba Resort & Casino, SETAR, ALBO Aruba, Subway, Anna Fit, Century 21st, Price Water House Coopers y Lotto pa Deporte.
Aruba ta simplemente grandi. Danki un biaha mas!!!!
Carifta 2014 Facebook Page
Click Here To Like Us On Facebook
Carifta 2014 Psych Sheet
Fina Approval For Carifta
The AZB received confirmation from FINA that CARIFTA 2014 will now also be a official qualifying meet for the 16th FINA World Championships 2015 which will be held in Kazan, Russia. CARIFTA 2014 had already been approved as a qualifying meet for CAC (Veracruz, Mexico) & Youth Olympic Games (Ninjeng, China).


text:
Dokumentonan 16
MFK PREPARANDO PA ELEKSHON
Direktiva di Movementu Futuro Kòrsou (MFK) ta bai inisiá e trayekto di preparashon pa elekshon di Staten. Durante di e reunion semanal di direktiva di MFK, direktiva a tuma e desishon pa kuminsá for di awor ku preparashon pa elekshon 2016. Teniendo kuenta ku e instabilidat polítiko ku ta reina na Kòrsou pa e último […]
Gobièrnu ta bai fia 598.331,100 mion florin den 2014 atraves di bono di Gobièrnu pa finansia gastunan di presupuesto 2015-2016, NAN ta hipotekando Futuro!
‘Foefjes’ pa laga parse ku presupuesto 2015 ta “sluitend” Awe tratamentu di presupuesto 2015 a kuminsá den komishon sentral di parlamentu i Gerrit Fransisco Schotte lider di Frakshon di MFK a demaskará Gabinete Asjes. E Gobièrnu aktual a gaña pueblo ku tabata tin “wanbeleid” den periodo di gobernashon 2010-2012 pa asina pasa medidanan kontra pueblo. […]
Rosaria di Partido PAIS a keda demaskará komo mentiroso i awor e kier lanta huma pa despistá pueblo
Willemstad, 19 di sèptèmber 2014 Kasi un siman pasá henter pueblo di Kòrsou por a tende ku nan mes orea ku Alex Rosaria, lider di partido PAIS, no ta nada mas ku un mentiroso i un hasidó di polítika barata. Esei a sosodé ora sr. Age Bakker di e Kolegio di Supervishon Finansiero (CFT) riba […]
Brand brief pa Eugene Cleopa (Partido Pais) ku ta ataka BT&P sin tin rason i kulpa nan pa situashon finansiero di Taams Kliniek dor di no a adaptá tarifanan
A resultá ku Eugene Cleopa di Partido Pais den su gobièrnu for di Desèmber 2012 a opta pa kita tur responsabilidat for di Bureau Telecommunicatie & Post den kuadro di kálkulonan di tarifanan den aparato di Salubridat Públiko i duna otro instansha. Tuma nota di e karta di BT&P kòrdando Minister Whiteman i Cleopa ku […]
UN PRENSA OPHETIVO I HUSTU DEN NOS KOMUNIDAT
E derecho ku kada un persona den nos komunidat tin pa ekspresá su opinion liber ta un derecho ku ta ankra den derechonan universal di leinan internashonal i ku esakinan mester ta kondishonnan i prinsipionan fundamental den un pais demokrátiko. Pero no mester ta asina si ku pasombra tin libertat di prensa ta kue esaki […]
Awor ta Makelaar ta bai bende e kompania Aqualectra Bottling Co. “Claro” ?
Hasiendo uso di nos derecho ankrá den Reglamento di Órden di Parlamento pa hasi pregunta nos ta aserká sra. Minister ku lo siguiente. Nos a tuma nota den un email ku ta sirkulando kaminda un kompania di “Makelaar” awor a hanja opdracht na nomber di Gerensha di Aqualectra pa aserka esnan ku a mustra interes […]
Miembronan di direktiva i miembronan di hunta di komisario inkompleto den fundashon i kompanianan di gobièrnu
Na: Konseho di Minister Tur Minister den e 9 Ministerionan Fort Amsterdam # 17 Presente Willemstad, 25 di ougùstùs 2014 Tópiko: Preguntanan na tur Minister den Gabinete Asjes, tokante miembronan di direktiva i miembronan di hunta di komisario inkompleto den fundashon i kompanianan di gobièrnu. Apresiabel Ministernan, Hasiendo uso di nos derecho ankrá den Reglamento […]
Pueblo di Kòrsou prekupá ku plaga di sangura den nan bario i bibienda
Willemstad, 19 di ougùstùs 2014 Presidente di Parlamento di Kòrsou Señor M. Franco Wilhelminaplein # 4 Presente Señor Presidente, Pa medio di e karta aki, hasiendo uso di artíkulo 96 di reglamentu di órden di Parlamento, mi ke pidi bo persona pa dirigí e karta athunto na Minister di Salubridat, Medio Ambiente i Naturalesaseñor […]
Vishon di Tùnel II – Tunnelvisie part II
A base di Tratado pa Derechonan Humano i nos Kódigo di proseso penal mester tin sospecho rasonabel ku un persona a kometé un akto kastigabel pa lei pa por efektuá su aresto òf enkarselashon. E kondishon aki tin un papel importante den protekshon di reputashon di un hende. P’esei ta kompletamente inakseptabel i kondenabel ku […]
SOUNDCLOUD
Support us
Relatonan Resien
- Gana bo outo HAIMA M3 2016 dia 3 di desèmber awor ku MFK!
- Minister van der Horst kier kita 70 trahadó for di trabou pa remplasá nan ku “uitzendkracht”
- Movementu Futuro Kòrsou (MFK) a partisipá na e XXXIII Kongreso di Copppal na Repúblika Dominicana
- Keho di Schotte kontra abogado Roelof Bijkerk a wòrdu trata awetardi 3or den Raad van Toezicht di Abogadonan
- Si Partido PAR, no drenta Gobièrnu, Gruponan Establesé lo Ataka e Lider Polítiko Personalmente
Archivo
- November 2015
- October 2015
- September 2015
- August 2015
- July 2015
- June 2015
- May 2015
- April 2015
- March 2015
- February 2015
- January 2015
- December 2014
- November 2014
- October 2014
- September 2014
- August 2014
- July 2014
- June 2014
- May 2014
- March 2014
- February 2014
- January 2014
- December 2013
- November 2013
- October 2013
- September 2013
- August 2013
- July 2013
- June 2013
- May 2013
- April 2013


text:
Fundraising di Fundashon Forma na wega di Reino 2014!
Djabièrnè dia 25 di aprel 2014 e organisashon “Nos Pais” na Kòrsou a organisá e weganan di Reino na tur e islanan anterior di Antia Hulandes. Na Bonaire Forma i Bonaire Youth Outreach huntu ku e studiantenan di mbo “sport en bewegen” a organisá un dia di deporte pa e muchanan di skol básiko den stadion na Playa.
Tabata di dos biaha ku Forma a duna un aporte na e weganan di Reino. Forma a parti pan i kos di bebe grátis pa tur e muchanan ku a hasi deporte. Esaki a wòrdu di spònser dor di e organisashon di weganan di Reino. E suma ku Forma a haña pa esaki ta kontribuí pa algun studiantenan di Bonaire por haña un oportunidat pa por kore stazje na un skol di fishi na Italia.
Tabatin diferente weganan ku a wòrdu organisá manera: kana den saku, kore, ranka kabuya etc. Banda di esei nos a baila i kanta dushi riba e famoso kantika “kabes, skouder, rudia i pia bou di guia di Lianne i Anke di nos tim di deporte. Tabata un dia hopi plasentero.


text:
Bon Biní
Apresiabel oyente,
Na promé lugá nos di Gospel StarRadio kier yamabo danki pa bishitá nos website.
Nos orashon di tur dia ta ku pa medio di nos programashon, kual ta ofresebo un variashon di músika gospel i e palabra di Dios ku ta fuerte i poderoso, lo bo wòrdu bendishoná i edifiká pa medio di Su poder divino.
Nos meta ta :
Pa medio di kansiónnan di adorashon, alabansa i gradisimentu, trese un esfera di pas i trankilidat den bo kurason i pa medio di e bon notisia di e reino kual nos Señor Kristu Hesus a komandá nos pa prediká, ofresébo e kaminda, bèrdat i bida kual lo halabo mas serka di e Rei di reinan i Señor di señornan.
Risibí un pakete di e frutanan ku ta kontené e vitaminanan nesesario pa bo kurpa i bo desaroyo spiritual.
E pakete di e “Kristian ku ta un bendishon
- FE : E ta bendishon, djis mishi kunÉ den fe i risibí.
- GOSO : E lagabo disfruta di un goso ku no ta kaba nunka
- KONFIANSA : E realidat di bida ta pa bo no konfia den hende pero den Dios
- SPERANSA : E ke bisabo awe ku tin un speransa nobo pa bo !
- PAS : E ta dunabo pas No e pas ku mundu ta dunabo
- PASENSHI : E pasenshi aki ta pa bo no kansa ruman i spera riba Dje
- AMOR : E ta dunabo un amor agape


text:
MUDANSA
Si Bo tin idea di muda pa erea di CARIBE anto CARIBBEAN KOERIERS & SHIPPING B.V. ta Bo partner di confiansa pa regla e transport na prijsnan masha atraktivo.
Riba bo petishom nos advisornan ta pasa ‘sin ku Bo tin ningun obligashon’ pa hasi un kukulo, asina Bo sa mes ora ta kwanto meter kubiko ta bai transporta.
Nos advisornan ta manda e oferta por escrito asina ta mes ora bon kla kwantu e mudansa ta bai kosta i despues Bo no ta worde confronta ku gastunan adishonal.
Pa e bishita na kas nos no ta kobra.
Esaki ta un di e diferenshanan entre nos i nos concrensha, ku no ta tuma e molester pa pasa na kas.
Si Bo disidi di empaketa Bo kosnan Bo por entrega nan serka nos na ROTTERDAM of na AMSTERDAM.
Pa un prijs adishonal nos por bini buska e kosnan na kas.
Nos servisio ta ofrece e posibilidad pa nos empaketa Bo kosnan na un manera profeshonal asina e transport por sosede den bon kondishon.
E empaketamentu ta worde hasi dor di un Kompania di mudansa reconoce.
( ISO CERTIFICA)
E hendenan aki tin añas di eksperensha riba tereno di mudansa i nan sa precies kon pa trata Bo kosnan di balor.
Nos por tambe laga e kompania aki carga Bo kosnan direkt for di Bo kas den un konteiner. Importante ta ku Bo kas ta alcansabel pa pone e konteiner dilanti di kas.
Nos advisor lo por determina si esaki ta posibel ora ku e bini pa hasi un kalkulo na kas.
Carga Bo kosnan direktamente den un konteiner solamente tin efecto si ta trata di un mudana completo.
Un bes mas nos advisor ta dunabo konsejo sin perde di bista ku Bo mudana mester kostabo lo menos posibel.


text:
Login Form
KANDELA TA DESTRUI TRUK DI PAN
- Details
- Written by G.Maduro
- Published: 22 October 2013
- Hits: 217
CNE NEWS.- Un kandela feros ta loke ku a destrui un truk di pan na altura di Yotin Korta. Tabata alrededor di mitar di seis ( 17:30 ) ku sentral di polis a dirigi patruya pa Yotin Korta pa un truk di pan ku tabata na kandela. Na yegada di patruya na e sitio, nan bin topa topa ku un truk di pan kompletamente na kandela. Mesora a pidi asistensia di bomberonan ku solamente por a paga e loke ku a sobra die truk kual ta nada.
HOMBER TA KAI I HERIDA DOS HOMBER
- Details
- Written by G.Maduro
- Published: 22 October 2013
- Hits: 257
CNE NEWS.- Djamars, 22 di òktober 2013, alrededor di 10.23’or, Sentral di Polis a risibí informashon ku na un edifisio na Parera dos hòmber a keda leshoná despues ku algun plachi di metal a kai riba nan.
E patruya polisial ku a yega na e sitio a bin haña un hòmber riba e di tres piso di e edifisio ku leshonnan na su kurpa i e otro riba tereno di e edifisio.
DETENSHON PA LADRONISIA
- Details
- Written by G.Maduro
- Published: 21 October 2013
- Hits: 262
CNE NEWS.- Polis ta investigando kasonan di ladronisia ku a tuma lugá na un kompania den área di Dokweg ku ta traha entre otro artefaktonan di metal. Esaki despues ku a deskubrí ku artefaktonan trahá na e kompania ariba menshoná a disparsé. Relashoná ku e investigashon aki polis a detené tres (3) hòmber sospechoso:
POLIS, SKS I DOUANE KU KONTROL DEN MARSHE NOBO
- Details
- Written by G.Maduro
- Published: 22 October 2013
- Hits: 330
CNE NEWS.- Tim di Douane, SKS, huntu ku Wardakosta i Aktieploeg di Punda a tene un kontrol grandi awe merdia den Plasa Nobo den Punda, kaminda ku un biaha mas a konfiska kantidat di remedi i produktonan ilegal. A sera Marshe Nobo i a kontrola tur bendedo di forma rigoroso. Huntu ku Inspekshon di salubridat i a konfiska remedi, produktonan di konsumo etc..tur pa mas investigashon.
MARINIR DETENE PA SOSPECHO FI LADRONISIA
- Details
- Written by G.Maduro
- Published: 21 October 2013
- Hits: 178
CNE NEWS.- Koninklijke Marechaussee (KMar) stashona na Korsou a detene un militar (49) Ulandes relashona ku ladronisia di artikulonan militar for di kazerne Suffisant.
Fiskal di Ministerio Publiko Korsou a duna lus berde pa su detenshon ku a tuma luga djabierne 18 di oktober 2013.


text:
Unidat
Rowannan ta forma parti di Unidat. Rowannan ta e hobennan di 15 pa 18 aña di edat.
Unifòm di rowannan ta: Barèt pretu, kamisa di kaki ku manga kòrtiku ku dos saku, karson di kaki largu, sapatu pretu i mea maron, faha di kueru maron, dashi blanku (te ora e instalá). Ora e instalá e ta haña su otro dekorashon i dashi di grupo. Mucha muhé ta bisti meskos ku e mucha hòmber òf por skohe pa saya karson di kaki ku mea largu di kaki.
Tur aktividat Rowan mester tin huntu ku nan:
Beker, agènda di Rowan (stènsil), map ku blachi bashí pa por tuma nota, pen i pòtlot, lensu limpi i kabuya.


text:
Awe, dia a kuminsá manera tur otro dia. Hopi kos di hasi, pero nos famia a para ketu pa lesa Beibel i hasi orashon. Asina nos ta konfia Dios ku e mes lo regala nos ora den e dia pa kaba tur kos di hasi.
Despues papiando na telefon ku un gran amiga di mi, nos a haña un respondi duru. Kasá di mi amiga tin kanser!
Un sentimentu di tristesa kier a podera di mi pero mi a wanta duru. NO, mi di. Mi ta bai konfia Dios pa mi amigu. Anto mes ora mi a pone mi mes pa buska den Dios su palabra kiko E lo bisa mi amigu.
Akinan mi a skibi nan pe…i mi ta komparti nan ku bo. Esaki ta Dios su respondi pa mi amigu. Dios su respondi pa bo tambe. El a skibi nan pa nos no lubida nan!
Si bo tin un amigu malu of si bo mes ta malu, esaki ta Dios su remedi. Lesanan, memorisanan i kere nan.
Pronto lo bo biba nan.
Forsa!
Dios ta ku bo.
1. Salmo 18: 6
Den mi ansha mi a sklama na SEÑOR,
sí, mi a grita duru na mi Dios.
El a skucha mi stèm fo’i su palasio selestial,
mi gritu di ousilio a yega na su orea.
2. Salmo 33:20-22
20Nos alma ta warda binimentu di SEÑOR,
E ta nos yudansa, E ta nos eskudo.
21Sí, nos kurason ta kontentu kunÉ,
nos ta pone nos konfiansa den su nòmber santu.
22Bo amor i bondat, SEÑOR, keda riba nos,
manera nos konfiansa ta firme den Bo.
3. 2 Korintionan 3-6
3Laga nos alabá Dios i Tata di nos Señor Hesu-Kristu! E ta un Tata mizerikordioso i un Dios ku semper ta konsolá. 4E ta Esun ku ta konsolá nos den tur nos tribulashonnan, ya nos por hasi uso di e konsuelo ei, pa konsolá otro hende ku tambe ta pasa den tur sorto di tribulashon. 5Pasobra meskos ku nos ta tuma parti na e hopi sufrimentunan di Kristu, asina tambe nos ta haña hopi konsuelo pa medio di djE. 6Ke men si nos ta sufri, ta pa boso haña konsuelo i salbashon. Si Dios konsolá nos, ta pa boso haña konsuelo i kapasidat pa soportá ku pasenshi e sufrimentunan ku nos tambe ta pasa aden.
4. Mat 11: 28-29
28Tur ku ta kansá i kargá, bini serka Mi i Ami lo duna boso sosiegu. 29Tuma mi yugo riba boso skouder i siña di Mi, pasobra Mi ta mansu i humilde; i boso lo haña sosiegu.30Pasobra mi yugo ta suave i mi karga ta lihé.’
5. Deuteronomio 3:16
16Sòru pa boso ta fuerte i balente, no tene miedu ni laga nan desanimá boso, pasobra SEÑOR, boso Dios, mes ta bai ku boso. Hamas lo E laga boso, ni bandoná boso.’
6. Salmo 138:3
3Ora m’a yama Bo Bo a skucha,
B’a duna mi ánimo i forsa.
7. Proverbio 3:5-6
5Konfia den SEÑOR ku henter bo kurason
i no sea tèrko.
6Tene kuenta kunÉ den tur loke bo hasi
i lo E mustra bo e kaminda korekto.
8. 1 Pedro 5:6-7
6Humiliá boso mes antó i entregá boso den man poderoso di Dios i na su debido tempu lo E alsa boso.7Tira tur preokupashon riba djE, pasobra E ta kuida boso.
9. Filipense 4:6-7
6No preokupá pa nada, sino den tur sirkunstansia presentá boso petishonnan na Dios den orashon i semper ku gradisimentu. 7I e pas di Dios ku niun hende no por komprondé, lo warda boso kurason i mente den union ku Kristu-Hesus.
10. Filipense 1:6
6Mi ta konvensí ku Esun ku a kuminsá un bon obra den boso, lo sigui te ora E termin’é riba e dia ku Kristu-Hesus bini.
11. Yeremias 29:11-14ª.
11T’Ami so konosé e plannan ku Mi tin pa boso; Mi ta sigurá boso ku Mi ke boso felisidat, no boso desgrasia; Mi ta primintí boso un futuro yen di speransa. 12Kada be ku boso invoká Mi i bini serka Mi den orashon, Mi ta skucha boso. 13Si boso buska Mi di henter boso kurason, boso ta haña Mi tambe.14Mi ta primintí ku Mi ta laga boso haña Mi. Mi ta kambia boso suerte pa bon
12 Huan 14:1
1No bira sobresaltá; boso ta kere den Dios, kere den Mi.
13 Romano 8:2
2Pasobra e lei di Spiritu ku ta duna bida den Kristu-Hesus, a libra bo di e lei di piká i morto.
14 Salmo 8: 16-17
16E mesun Spiritu ta konfirmá loke nos spiritu ta testiguá, esta ku nos ta yu di Dios. 17I komo nos ta yu, nos lo tin parti tambe den e benefisionan ku Dios a primintí. Nos lo tin parti den nan huntu ku Kristu, basta nos sufri huntu kunÉ pa asina nos por ta huntu kunÉ den su gloria tambe!
15 Romano 8:24-25
4Pasobra ta ku e speransa ei nos a haña salbashon. Pero si un hende ta mira loke e ta spera, esei no ta speransa mas. Ken lo keda spera riba loke ya e ta mira su dilanti? 25Pero si loke nos ta anhelá ta algu ku nos no ta mira ainda, nos ta warda riba dje ku pasenshi!


text:
DIGICEL TA ANUNSIA TREMENDO KAMPAÑA “TALK FOR FREE” KU DIGICEL
Yama GRATIS durante dia, anochi i pa destinashonnan internashonal
DIGICEL TA ANUNSIA TREMENDO KAMPAÑA “TALK FOR FREE” KU DIGICEL
WILLEMSTAD, Kòrsou - 21 di aprel 2011: Digicel, e ret di mas grandi i mihó di Boneiru i henter e region Karibense a lansa su kampaña ‘TALK FOR FREE’. Ta trata aki di un kampaña úniko i inigualabel den kual klientenan di Digicel lo por hasi yamadanan grátis. Hasiendo uzo di e kampaña, klientenan di Digicel por papia GRATIS durante dia, durante anochi i hasta sierto destinashonnan den eksterior.
“Ta e deseo di tur kliente pa por papia mas na selular ku famia i ku amigunan sin ku mester preokupá si e yamada ta bai kosta muchu karu. Mayoria kliente lo preferá ku e yamadanan aki ta grátis!”, asina Lisa Canhigh di e departamentu di merkadeo di Digicel Boneiru a duna di konosé durante un konferensiá di prensa tene na Little Souk.
Philip van Dalsen, Regional CEO di Digicel Dutch Caribbean, Suriname i Guyana a sigurá ku e kompania ta skucha deseo di nan klientenan i p’esei mes ku e promoshon úniko aki di Talk for Free, ta kontesta e petishon di tur su klientenan. Spesialmente pa e kampaña aki a lansa e “Digicel Genie” ku ta kumpli ku e tres deseonan di tur su klientenan. E tres deseonan aki ta pa por hasi yamadanan grátis, tantu lokal komo internashonal i durante oranan di anochi. “I mi por sigurá Boso ku esakinan no ta storia”, segun Philip van Dalsen. E “Digicel Genie” lo wordu usa komo kara di e promoshon spesial aki. Despues Philip van Dalsen a duna un splikashon amplio riba kon e kampaña aki ta hinka den otro i kon klientenan di Digicel lo por partisipá.
Ku e promoshon “Talk for Free lokal”, e kliente ta paga pa e promé 3 minütnan i e 30 minütnan despues ta grátis, riba e mesun yamada. E oferta aki ta bálido solamente riba yamadanan hasi di un Digicel prepago pa otro selularnan Digicel aki na Boneiru.
Tambe klientenan lo por probechá di e promoshon “Talk for Free Nights” i yama grátis henter anochi, entre 10:00PM i 5:59AM. E úniko kos ku e kliente mester hasi ta dos yamada lokal Digicel pa Digicel den dia entre e orarionan di 6:00AM pa 9:59PM i papia un mínimo di 3 minüt. E promoshon aki ta bálido solamente for di un selular Digicel prepago pa un otro selular di Digicel.
“Talk for Free International”. Klientenan di Digicel por probechá di e kampaña úniko aki pa hasi yamadanan grátis pa destinashonnan popular den eksterior ku e promoshon “Talk for Free International”. Awor ku Digicel bo por hasi un yamada internashonal, papia 3 minüt i bo ta risibí e siguiente 15 minütnan GRATIS riba e mesun yamada. Oferta ta bálido pa e klientenan prepago di Digicel ku ta hasi un yamada pa un di e destinashonnan menshoná: Colombia, Venezuela, Merka, Haiti, Hulanda, Repúblika Dominikana, Aruba, Jamaica, Sürnam, Perú, China, India i Kòrsou.


text:
Mision
Trece ser humano y recursonan hunto pa desaroyo sostenibel.
Como organisacion e ta combina y ta uza e energianan y recursonan cu ta wordo considera necesario pa e desaroyo social-educativo di e comunidad Arubano y e fortificacion di e Iniciativa Priva den e lucha contra problemanan socioeconomico y social.
Ta wordo trata pa semper promove e habilidad pa defensa propio y e confianza propio di e ciudadano Arubano en general y di esnan mas debil den nos comunidad en particular.
Desaroyo sostenibel ta un desaroyo cu ta satisface e necesidad di e generacion actual sin pone na peliger e posibilidad pa generacionnan cu ta bin pa tambe provee den nan necesidadnan den futuro. E palabra a bira un concepto despues di e conferencia di Estadonan Uni (EU) tocante medio ambiente y desaroyo na 1992 na Rio de Janeiro. E paisnan miembro a palabra pa lucha pa desaroyo sostenibel.
Vision
Un vision ta primeramente dirigi riba futuro y ta fungi como un forsa dinamico pa e organisacion. Contrario na e metanan un vision no ta cambia di aña pa aña, pero ta fungi como un direccion fiho. Un vision tambe ta mustra un imagen fuerte y inspira di e organisacion y, aunke cu e ta dirigi riba futuro, ta wordo describi den forma actual, como si ya e ta wordo realisa. Klik hier voor de handleiding.
E vision di CEDE Aruba ta como lo siguiente:
CEDE Aruba ta un Fundacion autonomo permanente, dirigi riba fortificacion di e comunidad civil den un sociedad balansa. E ta fungi como un puente duradero entre Iniciativa Priva, un comunidad di N.G.O. fuerte, pro-activo y sintonisa na un banda, y e cargadonan di recursonan local y internacional na otro banda. E ta e Fundacion Arubano mas grandi y importante cu ta reconoce na un manera profesional e necesidadnan den e comunidad y ta realisa e solucionnan na manera creativo. CEDE Aruba ta conoci como un organisacion confiabel na unda tur hende por pidi sin miedo pa conseho y ayudo riba tereno di desaroyo social y educativo duradero.


text:
“The Revival of Palo Marga”
The event to raise the necessary funds for the current repair and maintenance of our race track and its equipment.
Oranjestad, Aruba—Pa prome biaha den historia un grupo dedica di coredor a haja nos pista di International Raceway Park Palo Marga pa asina hasi un fundraising event pa por crea e fondo nan necesario pa trese mehoracion y mantencion na nos pista.
Teniendo cuenta cu e grupo aki ta coredor nan, a wordo disidi entre nan di asina crea un organización cu e persona nan capacita di por organisa un evento grandi manera One Cool Summer. Lastimamente nos a wordo aserca laat y asina nos ta haja nos mes ta traha den un “time frame” hopi limita. Pero cu drag racing sport na nos curason, nos ta acepta e reto aki y ta sigur cu e persona nan adecua como guía den e organización nos lo hasi e evento di One Cool Summer 2015 “The Revival of Palo Marga” un éxito completo.
Pa medio di esaki, nos kier pone énfasis ariba e tema di “fundraising”. Nos tin un team di financial controllers cu lo zorg pa trese e transparencia exigi pa tanto anja door di nos coredornan local. Asina nos por duna garantía 100% cu delaster un florin lo bay bek pa Palo Marga.
Nos financial controllers nan ta, Giancarlo Arendsz (Corporate finance AIB), Jayesh Daryanani (Owner/Director Inshallah NV.) y Rignald Martis (Manager Life and Employee Benefits Guardian Group Fatum).
Na e timon di e team nos tin Holmo Henriquez (Owner/Director pa Amerijet y Arufreight), y e resto di e team organizador ta Jouraine Vrolijk (HR Manager Glitz Casino), Celio Vrolijk (Owner/Director CVArchitecture), y Ing. Dennis Ecury (Owner/Director Capricorn One NV).
E team organizador ta wordo conseha riba aspecto nan technico lokual ta careda door di coredor nan conosi manera Kedy Koolman, Jean-Carlo Reyes, Jobert Reyes, Max Arendsz y Raul Lopez.
E 2 team nan aki ta wordo representa door di nos PR Jayson Geerman. Asina aki nos a traha un event Schedule hopi atractivo tanto pa coredor nan como fanatico.
Nos meta ta pa purba crea mas fondo posibel, trese claridad riba e parti económico, duna nos sponsor nan e exposure cu nan merece, y laga un team technico hasi un evaulacion completo di e pista pa asina nos team di financial advisors por manda bestel tur lokual nos budget lo permiti pa drecha Palo Marga. Nos ta spera di por conta cu apoyo di entre otro prensa, comerciante nan, fanatico nan y tambe nos coredor nan local pa asina bini hunto y traha na bienestar di nos pista International Raceway Park Palo marga.


text:
Search
Follow Us!
-
Join Our Newsletter!
Recent Comments
Archives
- July 2015
- June 2015
- May 2015
- April 2015
- March 2015
- February 2015
- November 2014
- October 2014
- September 2014
- August 2014
- July 2014
- June 2014
- May 2014
- April 2014
- March 2014
- February 2014
- December 2013
- September 2013
- August 2013
- June 2013
- May 2013
- April 2013
- March 2013
- February 2013
- January 2013
- December 2012
- August 2012
- July 2012
- June 2012
- May 2012
- April 2012
- March 2012
- February 2012
- January 2012
- December 2011
- November 2011
- October 2011
- September 2011
- August 2011
- July 2011
- June 2011
- May 2011
- April 2011
- March 2011
- February 2011
- January 2011
- December 2010
- November 2010
- October 2010
- September 2010
- February 2010
- December 2009
Links
PollsLoading ...
-
Category Archives: Articulo
Djis Biba Bida
Ta zomer, na Hulanda, Y mi ta kinipi wowo, Cu bida.
Bida ta leuk! Continue reading
Posted in Amor, Articulo, Desaroyo di Bida, inspiracion Tagged pensamento, Poesia y Storia, sabiduria Leave a comment
Awe Mitch Henriquez ta jega cas, ban companj’e den un caminata di silencio.
Mitch su mama Maria y demas famia a pidi pueblo pa companja nan den un caminata silencioso na jegada di e curpa di Mitch. Continue reading
Un bela pa Mitch y e dolor y balentia di un mama
Mi ta wak e mama, para cu un bela den su man banda di e potret di su yiu cu a muri bou circumstancianan asina violento y mi ta pensa ‘Ki balente e mama aki ta, di por para akinan cu un bela pa su yiu, mientras su curason lo ta kibra den mil pida. Continue reading
E bon bisinja.
Den un combersacion ayera mi a corda riba e potret aki cu mi a saca na Savaneta. E ta un imagen cu ta refleha e harmonia cu tin den naturalesa. Ta hasi mi curason un tiki dolor ora mi tende … Continue reading
E mama cu a bira wela
Mi ta realisa cu e metanan grandi tin ora ta scondi den e cosnan chikito, manera e brasa di mi nietonan. Continue reading
Posted in Amor, Articulo, inspiracion Tagged amor, dia di mama, famia, muhe, sub-conciencia, wela Leave a comment
Si Hesus por a wak bo di un distancia, kico e lo pensa di bo bida
E forma cu nos ta pasa e periodo di Cuaresma a cambia. Hendenan riba 50 anja por corda con antes nos no tabata come nada dushi den Cuaresma. Continue reading
Posted in Articulo, Dios den bida diario, inspiracion Tagged amor, balor, Comunidad, Easter, Hesus, Pasco Grandi, spiritualidad Leave a comment
60 y no regrets
Y di paden tin un stem cu ta bisa mi ‘Lo miho ainda tin cu bini.’ Y di esey mi tin sigur. Continue reading
Posted in Articulo, Desaroyo di Bida Tagged 60, amor, Bida, bunitesa, edad no ta conta, pensamento, sabiduria, sub-conciencia, taboe, trankilidad 1 Comment
Derecho di mucha ta cuminsa ora pone su famia central
Un gran parti di violencia ta keda scondi. Muchanan tin miedo di papia pa miedo di straf. Pa elimina abuso di mucha y garantisa respet pa e derecho di mucha ta primordial pa pone su famia central. Ta primordial pa … Continue reading
Awe ta Dia di sostenibilidad
Awe, dia 10 di luna 10 ta dia di sostenibilidad. ‘Dag van de duurzaamheid’. Pues djis pa awe, purba recicla, no tira sushi afo. No papia malo, no hasi malo y mas cu tur no pensa malo. Un Bida sostenibel … Continue reading
Pakico papia cu bo yiu tocante educacion sexual
Ta conoci cu hopi major no sa con papia tocante sexualidad cu nan jiu desde chikito. Esaki ta causa cu e mucha mes por bay experimenta y por cay den man robes. Bo tabata sa cu e mucha muhe cu … Continue reading


text:
ingrid 60
Un bon amigo a jega di bisa mi cu nos ta biba bida cu bista den futuro y nos ta compronde bida mirando atras. Pa mi, esaki ta sinti manera hopi berdad.
Sesenta anja tabata parse mi hopi bieuw tempo mi tabatin 20-30 anja. Awor cu mi a jeg’e, mi ta sinti mi sigur di mi mes y e escogencianan cu mi a hasi. Escogencianan a base di e libertad cu mi ta sinti. Libertad di wak atras riba mi bida y bisa mi mes ‘den cada situacion mi a hasi lo miho cu mi tabata por, bou di e circumstancianan cu mi tabata aden.’
E dushi di 60 ta cu mi por afford pa no tin pura, mi no tin mester di ansha mas. Mi a pone mi marcanan di pia y e pianan lo sigi cana nan propio caminda. Ki luho, porfin mi por permiti mi mes e luho pa ‘Tuma Tempo.’
Como hende, hopi biaha nos ta puntra nos mes, si nos a hasi e miho. Ami ta kere cu si. Nos por hasi solamente nos best. Pasobra nos no por scoge pa otronan, ni cuanto nos ta stima nan. A lo largo di bida mi a sinja pa laga hopi di mi sonjonan cay, mescos cu mi idealnan, pasobra hopi cos no ta den mi man. Mi mester a sinja laga bay y wak cosnan bay robes, mientras cu mi sa cu por a bay otro.
Mi a gradici pa mi logronan, ora mi a sinti cu mi por a hasi un diferencia den mi mesun bida, pero tambe di otronan. Dunando hopi di mi mes pa logra un pais, un mundo miho y metanan grandi, mi a sinja mas y mas cu e felicidad mas grandi tin ora ta den cosnan asina chikito manera un hende cu ta duna mi un brasa, pasobra e palabranan cu mi a bisa of scirbi a jud’e den su bida.
Of un mucha chikito cu ta corda e cosnan creativo cu nos a traha hunto, te hasta ora nan a bira mucha grandi caba.
Tambe mi a mira hopi oportunidadnan pasa bay, pa mi mes y pa otronan, talentonan cu nunca a florece. Bida ta escogencia. Mi a mira alegria y inhusticia, gratitud y envidia, inspiracion y weganan di poder.
Mi a admira e bunitesa di creacion y e danjo di mannan humano. Y mirando bek, mi a haja semper loke mi a pidi, conciente of inconcientemente. Maske no semper mi a realisa esey na e momento cu mi tabata ‘eynan’.
Mi ta corda cu desde un edad hopi jong mi a pone dos meta den mi bida. E prome ta cu mi kier laga atras un mundo miho cu mi a haja, pasobra mi kier pa mi yiu- y nietonan tambe tin un habitat pa nan biba. Di dos ta cu dia mi jega na fin di e caminata humano, mi por bisa mi mes cu tabata bale la pena pa biba.
Mi no sa si mi a logra e prome meta. Mi no ta hopi contento di e mundo cu nos ta bibando aden actualmente. Mucho guera, mucho violencia, mucho descordia, pero mi tin speransa riba un majan cu lo surgi un dia cu ta miho cu su ayera. Mi por bisa solamente cu mi a hasi mi best y mescos cu ami, mi a topa hopi otro hende cu ta hasiendo mescos y cu ta un inspiracion pa mi.
Asina mi ta jega na e di dos meta. Y mi conclushon ta ainda cu mi a biba un bida cu ta bale la pena. Pa mi mes, sin cu mi mester di e balorisacion di otro hende. Nos cada un tin nos balornan interno y esaki ta diferente pa cada un. Den mi opinion nos lo tin pas dia nos acepta esaki como berdad universal.
Mi ta agradecido na e projecto cu mas a marca mi bida ‘Comprondiendo Bida’ cu a start manera un experimento y a bira mi companjero fiel pa casi mita di e anjanan mi tras. A lo largo di tempo ‘Comprondiendo Bida’ a bira mi caminata y buskeda di contestanan di bida cu mi a comparti cu un publico mas grandi. Un proceso cu nunca ta caba. Cada stap lo hiba na e proximo y podise ta asina bida ta intenciona di ta. Un proceso, sin expectativa, ni lucro, ni luho. Un proceso cu ta hiba cada un di nos na nos mes. E esencia di ken nos ta…
Mi lo sigi hasi mi best, pero mas cu tur cos, sigi gosa cada minuut di mi caminata riba e planeta aki. Y di paden tin un stem cu ta bisa mi ‘Lo miho ainda tin cu bini.’ Y di esey mi tin sigur. Mi ta agradecido na Bida pa cada experencia, su dushi y su zuur. Nan a sinja mi pa aprecia y balora e persona principal den e storia di mi bida, esta ‘mi mes’.
Mi a sinja cu mundo ta sigi lora toch. Cu mi of sin mi.
Porfin mi a compronde e berdad grandi cu como hende, nos ta asina insignificante compara cu e Universo cu no tin fin.
Dushi! Mi tin mas tempo awo, pa mi mes, esta un luho asina balioso.
Esta dushi bida ta!
Mi ta o.k., abo tambe!


text:
ORANJESTAD-Recientemente Minister di Turismo, Transporte y Labor, Otmar Oduber papia riba e crecemento cu Aruba ta pasando aden en coneccion cu cambernan di hotel.
E mandatario a splica cu su Gobierno a hereda un situacion unda cu Aruba tabatin algo mas cu 4 mil camber cu mester a bin debi na e diferente permisonan cu a wordo otorga dor di e mandatarionan anterior. Den 2 aña y mey pueblo por mira cu e 4 mil cambernan aki no a wordo construi danki na e empeño di Minister di Infrastructura como tambe Minister di Turismo cu a logra cancela varios di e acuerdonan cu e Gobierno anterior a laga atras, mientras cu a acorda cu otronan lo bin den un lapso di tempo mas largo. Di e forma aki a evita cu nos comunidad lo a haya su mes confronta den un termino hopi cortico cu 4 mil camber adicional, algo cu sigur no ta na beneficio di desaroyo di nos isla.
Minister Oduber su vision ta pa tin un crecemento di camber mas modera y controla. Pa e motibo aki a scohe pa dos hotelnan cu ta para riba nan mes un categoria, cual ta Ritz Carlton cu lo bin Aruba na aña 2013 como tambe Hard Rock Hotel & Casino cu lo habri su portanan na aña 2014. Den un forma bon defini y midi y trahando den consulta cu ATA como tambe AHATA, Minister Oduber kier percura cu cambernan nobo no lo perhudica esunnan existente.
Minister Oduber a expresa cu Aruba continuamenten ta pasando den desaroyo pero esaki mester wordo midi den forza economico como tambe laboral, pa asina no mester importa cantidad di hende di afor pa traha.


text:
Digicel a hasi entrega di premio na ganador di Text 2 Win i kampaña di Data
Tremendo premio: 1,000 florin i un Samsung Galaxy S4 mini !
WILLEMSTAD, febrüari 2015: Ketu bai Digicel ta sigui hasi su klientenan felis entregando premionan di e popular wega ‘Text 2 Win’ i tambe di su kampaña di Data. Ferrence Chong a gana Naf 1,000 dor di partisipá den e wega Text 2 Win den luna di yanüari. E mester a kolektá mas tantu punto posibel den e wega ‘Bling’. Srta. Shanuara Raphaela tambe a gana ku Digicel; ela risibí un Samsung Galaxy S4 Mini ku e kampaña di Data. E’la aktivá un plan di 30 dia i gana! Asina fásil.
Resientemente ámbos ganador a bishitá Digicel Megastore na Biesheuvel pa risibí nan premio for di srta. Thessa Fleming. Digicel ta felisitá e ganadornan pa luna di yanüari i ta invitá tur kliente pa keda purba nan suèrte den e popular ‘Text 2 Win’. Manda e palabra ‘LOVE’ na 7171 i partisipá ku chèns di gana un Samsung Tab 4 den e wega ‘Love Struck’di febrüari.
Riba fotonan athuntu momentu ku e ganadornan a risibí nan premio for di srta. Thessa Fleming. Masha Pabien!
FIN


text:
Resultado di Carnaval 60 ya ta conociWritten by Patrick Geerman
Stichting Arubaanse Carnaval kier a felicita tur e gruponan cu a duna tur nan creatividad y fantasia pa asina presenta na e publico di Aruba y nos bishitantenan un tremendo espectaculo riba caminda.
Carnaval 60Written by
Cu hopi orguyo, Aruba Tourism Authorithy, Aruba Bank y Setar como e patrosinadornan di Carnaval 60 ta habri nos parada.
Sequencia di Grupo pa paradanan GrandiWritten by
Actividadnan pa e ultimo siman di carnavalWritten by
Pa medio di e remetido aki Stichting Arubaanse Carnaval (SAC) kier a informa comunidad completo over e eventonan cu lo tuma lugar durante e ultimo weekend druk di paradanan y eventonan di carnaval.
Award Aruba’s Children Carnival 2014Written by
Oro : Sneeuw Blanco / Shaun Mansur / TOB
Silver : Nemo and Friends / Baby Champagne
Brons : Brazil / Don Flip
parada grandi di mucha na Oranjestad.Written by Cliferd Dania
exactamente 1 or y 30 minute di merdia, parada grandi di mucha na Oranjestad a sali y e ultimo grupo a yega ex-DOW pa 6:30PM. Di e forma aki e parada a cuminsa na ora y a caba na ora. Publico a goza masha di e parada colorido,luhosoy bunita y cu hopi ambiente.
SAC mas cu contento cu kibramento di record!Written by Cliferd Dania
Participantenan pa e di 44 Festival di Tumba di nos Carnaval 60 a bira conoci
Stichting Arubaanse Carnaval (SAC) ta masha contento di por mira cu pa e aña aki ta kibrando tur record pa loke ta inscripcion den e diferente festivalnan y eventonan pa celebra nos dushi carnaval 60. Por sinti hopi entusiasmo den pueblo y e Festival di Tumba no ta un excepcion. E aña aki tin 41 cantante y 17 banda cu a inscribi.
Comision di Parada di Blaas San Nicolas ta celebra nan di 19 añaWritten by Cliferd Dania
Parada di Blaas San Nicolas ta conta cu alrededor di 1000 mucha diadomingo awo
Ya esaki ta e di 19 aña consecutivo cu Comision di Parada di Blaas San Nicolas ta organisa e famoso Parada di Blaas. Segun Sra. Janine Rodriquez: “E parada a cuminsa masha pret mes, djis un par di mucha di San Nicolas, nos yiunan, sobrinonan, muchanan di bario, bou di un palo di awacero y ya diadomingo awo, nos ta haci 19 aña ta haciendo esaki. Hopi di e muchanan cu a participa pa prome biaha den e parada aki, awendia ta grandi caba y tin di nan cu ta yuda y ta yudando nos pa sigui engrandece e parada aki anualmente.”
Un total di 6 grupo tin diadomingo awo riba e cayanan di San Nicolas. TOB Kids ‘Prins & Princes’ cu 150 mucha – Little Groovers ‘Grooving Celebration’ cu 300 mucha – Jolly Whiz Kids ‘Shine Like A Diamond’ cu 500 mucha – Deja Kids ‘Deja celebrando 10 aña’ cu 100 mucha y YMCA ‘Rainbow’ cu 100 mucha.
Hobennan a presenta un “Festival di Tumberito” na un nivel impresionanteWritten by Cliferd Dania
Diabierna anochi a tuma luga e “Festival di Tumberito” pa Carnaval 60, cu a conta cu participantenan cu a demostra un nivel di profesionalismo impresionante. E comision organisado a keda hopi contento cu e nivel den ambos categoria, tanto infantil como hubenil. E hobennan a presenta Tumbanan di nivel cu por competi cu Tumberonan grandi di Aruba.
E All-Star band, bao maneho di “e maestro” Raul Pillar a haci un tremendo trabao. Nan ta profesionalnan hoben cu amor pa musica y disciplina. Loke sigur a duna su frutonan tabata cu e hobennan tabatin e oportunidad pa ensaya na tempo y manera mester ta, esaki a refleha den e nivel di e presentacionnan, cual e comision organisador di Tumberito trahando cu Stichting Arubaanse Carnaval (SAC) a keda hopi contento cune.
SAC a dedica Festival di Tumberito na Lionel CroesWritten by Cliferd Dania
Tur aña ‘Stichting Arubaanse Carnaval’ (SAC), siendo organisado di e festival di Tumberito Infantil y Hubenil ta dedica e festival na un baluarte di e evento. E aña aki, a otorga e honor na Lionel “Rupi Rupi” Croes. Tecla Kelly, Presidente di SAC a entreg’e e plakkaat special, den cual ta honr’e pa su añanan di dedicacion y sosten na e festival.


text:
Search
Follow Us!
-
Join Our Newsletter!
Recent Comments
Archives
- July 2015
- June 2015
- May 2015
- April 2015
- March 2015
- February 2015
- November 2014
- October 2014
- September 2014
- August 2014
- July 2014
- June 2014
- May 2014
- April 2014
- March 2014
- February 2014
- December 2013
- September 2013
- August 2013
- June 2013
- May 2013
- April 2013
- March 2013
- February 2013
- January 2013
- December 2012
- August 2012
- July 2012
- June 2012
- May 2012
- April 2012
- March 2012
- February 2012
- January 2012
- December 2011
- November 2011
- October 2011
- September 2011
- August 2011
- July 2011
- June 2011
- May 2011
- April 2011
- March 2011
- February 2011
- January 2011
- December 2010
- November 2010
- October 2010
- September 2010
- February 2010
- December 2009
Links
PollsLoading ...
-
Tag Archives: famia
Sosega na pas, sr. Mitch Henriquez
Nos no por cambia otro hende
Pero nos por ta un ehempel y inspiracion pa nan si.
Y poco poco sin cu nos mes ta ripara
E mundo ta cambiando Continue reading
Posted in Dios den bida diario, inspiracion, Nos Planeta Tagged A candle for Mitch, amor, Bida, Comunidad, Dios, educacion, famia, Mitch Henriquez Leave a comment
Awe Mitch Henriquez ta jega cas, ban companj’e den un caminata di silencio.
Mitch su mama Maria y demas famia a pidi pueblo pa companja nan den un caminata silencioso na jegada di e curpa di Mitch. Continue reading
E mama cu a bira wela
Mi ta realisa cu e metanan grandi tin ora ta scondi den e cosnan chikito, manera e brasa di mi nietonan. Continue reading
Posted in Amor, Articulo, inspiracion Tagged amor, dia di mama, famia, muhe, sub-conciencia, wela Leave a comment
Dia di Hende Muhe y e realidad tristo di hopi muhe rond mundo.
Muhe ta manda mundo? No, muhe ta carga mundo. Continue reading
Posted in Desaroyo di Bida Tagged Aruba, balor, Comunidad, Dia di hende muhe, famia Leave a comment
Un mucha cu ta planta berdura, ta come berdura
Un mucha cu ta planta berdura, ta come berdura Continue reading
Posted in Desaroyo di Bida Tagged Comunidad, cuminda, dia di alimentacion, educacion, famia Leave a comment
Pensa otro y inspira bo yiu pa mira bunitesa den bida
Bo yiu tin derecho di crea su mesun sonjonan. Su caminda di bida. Wak su talento y interes. Gui’e y apoy’e. Continue reading
Posted in Articulo, inspiracion Tagged amor, arte, educacion, famia Leave a comment
Kada mucha tin su nochi
E poesianan di Karen D. Russel de Corrales ta manera un brisa suave di mainta. Nan ta bisa berdadnan grandi cu un suavidad cu ta transforma. Continue reading
Posted in Amor, Arte y Cultura, Dios den bida diario, inspiracion Tagged arte, Bida, bunitesa, calor humano, Comunidad, famia, Karen D. Russel de Corrales, Poesia y Storia Leave a comment
Elevation y un regalo pa Jermin Bell cu a hasi anja awe.
E poesia ‘ELEVATION’ ta saka for di e buki “Nameless di Jermin Bell. Publica cu ayudo financiero di ” Prins Bernard Cultuur Fonds Caribisch gebied. Continue reading
Posted in Arte y Cultura, inspiracion Tagged amor, Elevation, famia, Jermin Bell, Poesia y Storia, spiritualidad Leave a comment
Mama Universal
felicidad tin ora ta den cosnan hopi chikito. Continue reading
Posted in Amor, Articulo, inspiracion Tagged amor, balor, dia di mama, famia, mama, pensamento, Poesia y Storia Leave a comment
Cosnan leuk pa traha cu bo yiu pa ‘Dia di Mama Tera’.
No pensa si mi ta tira e cup di plastic ey den lama no ta hasi nada, ta un so e ta. Imagina bo cuanto hende ta pensa mescos cu bo! Continue reading
Posted in Desaroyo di Bida, Dios den bida diario, inspiracion, Nos Planeta Tagged balor, Bida, bunitesa, dia di mama tera, earth day, educacion, famia, naturalesa, papiamento Leave a comment


text:
Oranjestad-Diaranson Minister Otmar Oduber tabatin un conferencia di prensa pa anuncia e cambionan cu lo bay tin den gerencia di Aruba Airport Authority N.V. Aki el a anuncia oficialmente e retiro di e actual Director General Peter Steinmetz, kende lo permanece na Aruba pa asumi un reto nobo riba.
E mandatario a indica cu algun siman pasa ora a anuncia cu lo bin cambio, diferente speculacion a bin dilanti, pero awor el a haya oportuno pa hunto cu e Director General actual, Sr. Steinmetz, na un forma oficial anuncia cu entrante 1 di septemer venidero Sr. Steinmetz no lo ta ocupando e posicion ey mas.
Tambe Minister Oduber a comenta cu e idea aki tabata draai den cabez di Sr. Steinmetz pa algun luna caba y a conversa cune riba dje caminda a toca tambe e tema di su permanencia na Aruba unda cu posiblemente e lo por ta involucra den yuda Gobierno cu diversificacion di nos economia.
Papiando di Sr. Steinmetz, e mandatario a bisa cu el a siña conoce for di oposicion unda cu nan tabatin wowonan hopi skeri hopi biaha riba funcionamento di Schiphol y su rol den aeropuerto y cambionan den statuut y contrato cu tabatin den pasado. Ora Otmar Oduber a asumi posicion di Minister el a siña conoce Sr. Steinmetz di cerca y ta admiti cu den e promer lunanan e no tabata facil, pero despues a cuminsa conoce otro mas, reuni cu otro mas y conversa mas cu otro.
Sr. Steinmetz a yega Aruba na aña 2004 cu un contrato di 2 aña cu posibilidad di extension di 1 aña y awe, 10 aña despues ainda e ta na nos isla. El a forma su bida na Aruba y Minister Oduber a bisa cu ta contento di por mira e trayectoria cu tabatin den nos aeropuerto.
“Un persona cu na tur nivel pa loke ta trata nos aeropuerto, riba e parti organisatorio, riba e parti financiero y riba e parti di embeyecimento di nos aerpuerto a traha cu alma y cuerpo y por a mira cambionan grandi den aeropuerto cu nos conoce awe compara cu aeropuerto di e tempo ey”.
Riba e parti di organizacion por mira un structura completamente nobo di concesion, e core di e business di aeropuerto a wordo identifica y a wordo poni bek riba un liña. Pa e parti financiero a crea un instancia cu ta gana hopi placa, Minister Otmar Oduber a declara. El a añadi cu si mira e sumanan cu ta wordo paga na Gobierno na dividendo, por bisa cu den e ultimo 9 añanan ta papia di riba 48 miyon Florin. Tambe por mira e renovacion cu a tuma lugar cu na momento cu a tuma e decision y bisa cu aerpuerto mester bira uno mas amigabel y mas di servicio, inversionnan cuantioso a wordo haci.
Awe tin un aeropuerto cu no solamente ta funcional y financieramente solido, pero tambe ta representa nos pueblo di Aruba y e “One Happy Island” cu tanto nos ta propaganda.
A menciona cu algun luna pasa a incia un proceso pa loke ta trata e refinanciamento cu mester tuma lugar di nos aeropuerto y e inicio di un masterplan cu a wordo traha riba dje, cual a haya aprobacion di Hunta di Comisario y cu lo mester hiba nos aeropuerto den e proximo 10 pa 15 aña na e siguiente etapa di un aeropuerto moderno, un aeropuerto cu por acapara e cantidad di hende cu nos ta ricibiendo. E refinanciamento aki por ta posibel danki na e pagonan adelanta cu a wordo haci den 2013y awor ta den proceso pa crea un financiamento a largo plazo.
Minister Otmar Oduber a gradici Sr. Steinmetz pa tur e trabounan haci y a desee hopi exito den futuro cu su reto y decisionnan nobo na Aruba mes, cu el a haci su cas, su hogar. “Nos lo purba haci uso mas tanto posibel di su talentonan sigur mirando cu nos kier exporta for di Aruba e conocemento riba turismo y maneho di aeropuerto den e region aki”.
Mientras tanto a identifica e persona cu lo mester bay ocupa e posicion di guia nos aeropuerto den e siguiente fase. Minister a reuni cu e persona aki cu ta sali for di e famia di Schiphol. E tabata asocia na New York cu e operacionnan di Schiphol y den simannan nos dilanti lo wordo presenta na comunidad di Aruba.
Minister Oduber a yama bon bini na e persona cu ta bay carga e responsabilidad di nos aeropuerto bou di e structura nobo. A scohe pa un modelo identico na esun cu tin na Hulanda: 3 director bou di un director general.


text:
Posiblemente atrakadornan (antiano) a drenta kas robes
Tilburg – Atrakadónan tabatin kabei rasta, djente di oro i usando un idioma paresido na papiamentu, motibu ku polis ta pensa ku atrakadónan ta antiano. Resientemente e programa di televishon Opsporing Verzocht a pidi atenshon pa un kaso serio di atrako i maltrato ku a tuma lugá den un kas na Tilburg. E hòmber di kas a keda seriamente heridá ku un “nekwervel” kibrá.
Tabata dia 20 di mei di e aña aki ora ku den kareda di 11.30 di mainta bèl ta zona na un kas di un pareha penshonado. Ta trata di un señora di 69 aña di edat i e hòmber tin 74 aña di edat.
E momentu ei e señora so tabata na kas, ora ku e bèl a zona. E ta wak pafó e no ta mira niun hende, pero pa siguransa e ta habri e porta pa e wak un biaha mas i den un forma sorprendente e dos hende hòmber agresivo ta menas’é ku un pistol i manda paden.
Akinan nan a kuminsá pidi pa plaka. Diripiente e porta di kas ta habri i e hòmber di kas ta kana drenta i akinan sin duna niun klase di espasio a maltratá e hòmber di tal forma ku el a pèrdè konosementu. E dos hòmber agresivo nan aki a sali kas i kore limpi bai.
E víktima a keda ku un “nekwervel” kibrá, tambe e wesu ku nan ta yama “we’ifunchi”i nanishi kibrá. Segun médikonan, pa kibra un hende su “nekwervel” mester tabatin hopi violensia. E víktima a drumi algun dia den hospital pa e rekuperá, pa despues sigui kura na kas.
Kiko tabata e motibu ku e dos atrakadónan a skohe e kas enkuestion pa drenta aden no ta konosí, pa motibu ku den e kas aki no tin nèt nèt nada partikular.
Polis ta kere ku e chèns ta grandi ku e dos tiponan aki a drenta kas robes i nan lo a ripara ku no ta e hendenan ku nan tin mester i a kore bai.
Tur e dos hòmbernan tin aspekto antiano. Un di nan tin kabei rasta lorá den un mea i nan edat ta varia den 30 aña. Un otro aspekto mas ku ta pone e víktimanan pensa ku ta antiano ta djente di oro i tambe nan ta papia papiamentu i ulandes ku un aksènt antiano.
Mester indiká ku entre tantu e ulandes por distinguí e antiano hopi bon for di e otro rasanan, manera surinameño i marokano etcetera.
Hendenan di den bario tambe a duna di konosé ku riba e dia enkuestion, nan a tuma nota di dos hòmber aspekto antiano tabata kana den e kaya enkuestion i a tende nan papia papiamentu tambe i ta pensa ku ta nan ta e atrakadónan.
P’esei polis di Tilburg ta pidi ken ku sa algu di e suseso aki pa notifiká polis pa solushoná e kaso aki.
###
Hóben i kriminalidat algu ku mester traha duru riba dje
Willemstad – Hóben i kriminalidat, algu ku mester traha riba dje, Den e siman aki tabatin un reunion interesante entre di “Commissie Jeugd Criminaliteit” i Gabinete di Prokurador-General, pa “brainstorm” riba kon pa tene hóbennan for di kriminalidat. For di e relato anual di Ministerio Públiko por a tuma nieta tambe kon di nan parti e atenshon riba e partikularidat aki ta haltu riba nan lista di akshon.
Un di e proyektonan ku sin mas a kuminsá promé di desèmber di aña pasá i ku e prensa ku e sifra di hóbennan ku ta kai den kriminalidat ta baha ta e proyekto ‘Tur Wowo Riba Bo’.
E proyekto aki ta dirigí riba e hóben ku ta kometé krímennan pisá, manera atrako, ladronisia den kas di hende, violensianan pisá, manera tiroteo etcetera. E proyekto aki a drenta na vigor ku sosten di Munisipio di Amsterdam ku pa algun anan kaba nan tin e tipo di proyekto aki i ku bon resultado. Nan ta yama esaki e “Top C” o sea “high impact criminalitiet”.
Esnan ku ta den e “high impact criminalitiet” aki, mester sinti ku algu ta pasando ku nan i pa nan no ripití i esnan ku tin e tendensia di drenta e área aki no hinka nan kurpa aden.
Un di e aspektonan ku sin mas mester traha ariba ta pa trese e hóbennan aki mas lihé posibel na huisio pa sinti ku e loke ku nan a hasi tin su konsekuensia.
Pero si solamente focus riba represhon no ta efektivo, pero mester di e trato despues ku un hóben kai den gara di hustisia, pa motibu ku mayoria biaha e grupo ku ta kai den kriminalidat, nan aspektonan sosial emoshonal mester di hopi atenshon.
Hopi biaha e kombinashon di adikshon ta hunga un riol,, pobresa, drop outs. E grupo aki no solamente mester keda kastigu ku prizon, pero mester di hopi guia despues trayektonan di trabou p’asina saka e hóben for di e área aki.
Mester buska un solushon pa e grupo aki, kaminda ku e generashon mas hóben ku ta e rumannan muhé i hòmber no mester sigui e ehèmpel di nan ruman mas grandi.
E proyekto aki ta kana te fin di 2015 i e ora ei e resultadonan lo bira konosí. Banda di esei ketu bai tin enkuentronan tumbando lugá pa duna un man den e afan aki.
Konforme sifranan ku e relato anual tin di e grupo di hóbennan ku ta kai den krímen ta indiká ku den 2014 tabatin 6 mucha ku nan edat entre di 12 – 15 aña a kai será, 40 hóben ku nan edat ta entre 16 – 17 a kai den gara di hustisia, 119 hóben ku nan edat ta entre 18 – 20 aña.
###
Bara nan di oro supuestamente derá
Willemstad – Hustisia buskando baranan di oro ku a keda hòrtá durante atrako ku a tuma lugá na zona liber, kaminda ku un personal di seguridat a pèrdè su bida.
Miéntras ku ketu bai arestonan ta keda realisá den e investigashon kaminda ku morto a kai durante atrako i kasonan den korte pro-forma ta pendiente pa tuma lugá e siman aki, hustisia a forma un tim multi disiplinario p’asina buska na unda e baranan di oro ku a keda hòrtá ta.
Ayera den oranan di mainta, bou di guia di fiskal di Ministerio Públiko, huntu ku personal di Atrako Tim, “Landmacht” (militar) i tambe polisnan di Ploeg 5 a tene entrada hudisial na un kas na Kaya Shilling relashoná ku e kaso di Atrako ku Morto ku a tuma lugá na Zona Liber na Hato, dia 6 di mart último.
Den kuadro di e investigashon, polisnan di Atrako Tim i tambe Fiskal tabatin posibel informashon ku na e kas no habitá ku nan a bai, lo por tin e bara nan di oro skondí òf tambe otro artíkulonan ku a keda kitá durante di e atrako aki.
Den kuadro di esei a pidi ekspertonan di Marina pa bini ku nan ekiponan spesial pa detektá metal i a hasi vários investigashon unda a listra i koba na e kas aki.
Sinembargo no a logra di konfiská nada i Atrako Tim ta kontinuá ku e investigashon den e kaso aki.
Riba e dia di atrako e personal di seguridat di e kompania Panamericano, Zhadiro Zevenhuizen a pèrdè su bida.
Mester indiká ku e investigashon ta riba e bon kaminda, sigur si tuma na konsiderashon ku ya tin 5 aresto pa loke ta trata e atrako brutal aki.
###
Ainda hopi abusu tumando lugá den sektor laboral
Willemstad – Ainda tin hopi abusu tumando lugá den sektor laboral, esaki por keda dedusí for di un kaso ku abogado mr. Diahanne Lichtenberg (foto) spesialisá den lei laboral, ta bezig kuné den korte.
Resientemente un trahadó ehemplar ta haña retiro ora ku el a persistí riba su fakansi. E trahadó aki tin 5 aña sin bai ku vakashon i ora el a tuma esaki, tabata alabes su último dia di trabou.
Aktualmente tin un disputa den korte di un trahadó kontra di su doño di trabou, pa retiro sin motibu. Despues di sinku aña trahando sin tuma un dia di fakansi, ora ku e trahadó ku a pidi su fakansi a tuma esaki, a tende ku a kit’é for di trabou.
Ta trata di un trahadó ku tabata traha pa su doño di trabou na su kas, tene su kurá limpi i tabata un bon “handyman”. Semper e tabata bon mirá serka e doño i nunka tabatin un reklamo riba su trabounan ni tampoko su komportashon. Un persona ku ta respetá su doño di trabou.
Miéntras e tabata hasi e trabounan na kas di e doño di trabou, el a haña dos otro trabou, pero el a nenga pa motibu ku e doño di trabou a dun’é un kos di hasi na su negoshi.
E echo ku e doño konosé e trahadó pa algun tempu kaba i tabata sa su kalidat di hende ku e ta, no tabata nesesario pa sera un kontrato, pero tur kos a bai verbal. Aki el a bira e hòmber di tur kos. Kualke problema ku tin e ta solushoná.
E tabata haña un suma di 2300 florin pa luna, ounke ku e doño a primintié 2500 florin pa luna, pero e no a hasi problema ku esaki. Despues el a komprondé ku e sèn ku a keda kitá for di dje ta di un kasita ku e doño a dun’é pa e biba aden i alabes wak su lugá pe.
Entre tantu 5 aña a pasa ku nunka e trahadó a tuma ni un dia di fakansi. E aspekto inhustu ta sintá na e echo ku e tahadó a regla sinku dia di fakansi basta luna adelantá i asta tabatin palabrashon ku su doño di trabou ku esei lo ta e kaso.
Dia ku e trahadó a tuma su dianan di fakansi e doño di trabou a splik’é, ku e ta haña sinku dia di fakansi, pero esei ta nifiká na mes momentu su último dia di trabou.
Pues sin duna e trahadó aki niun motibu bálido, sin niun reklamo, e trahadó ta pèrdè trabou di e forma aki.
Esaki ta e disputa ku ta andando den korte i abogado mr Diahanne Lichtenberg tin e interesnan di e tahadó na su enkargo. Abogado Lichtenberg ta spesialisá den lei di labor i esaki ta reflehá tambe den su nota di defensa.
Resientemente e abogado a trese su nota di defensa bon motivá dilanti den sala di korte, poniendo énfasis riba vários aspektonan di lei i tur e puntonan kaminda ku e doño di trabou a faya kuné i ku e doño di trabou tin di asumí su responsabilidat.
E petishon ta simpel no tin motibu di retiro i e trabou tin di kontinuá normal. Denter korto tin veredikto.
###
Fuente: hustisia.com


text:
Bonaire Lions Club ta un organisashon ku ta hasi hopi den e komunidad Boneriano. Un di e aktividad nan ku anualmente ta wordu organisa ta e elekshon di person of the year (poty). Pa aña 1999 e persona aki ta Xiomara Anastacia Frans-Muller.
Produkshon: Fundashon Históriko Kultural Boneriano
Durashon: 22 minüt
Fuhikubo ta presentá: person of the year (Poty)
Bonaire Lions Club ta un organisashon ku ta hasi hopi den e komunidad Boneriano. Un di e aktividad nan ku anualmente ta wordu organisa ta e elekshon di person of the year (poty). Pa aña 1999 e persona aki ta Xiomara Anastacia Frans-Muller.


text:
Ta 1.11 di merdia. E shelo na Noord ta shinishi. Color di tristesa. Riba e waya di coriente mi dilanti tin tres paharito sinta. Un ta bula bay. Noord, e bario di Mitch Henriquez ta parse di ta prepara su mes pa su jegada mas laat. E shelo shinishi ta refleha e tristesa cu ta reina cerca hopi hende na Aruba.
Pasobra Mitch ta jega cas bek awe. No den e forma cu e lo a bin segun su propio plan. Un tata Arubiano cu a bay bishita su yiunan, famia y amigonan na Hulanda. Algo normal cerca un persona cu tin famia na Hulanda. Mitch ta jega como un difunto bek na e isla unda e la nace y crese.
Durante su vakantie Mitch a haja su morto a base di trato violento dor di polis. Den un forma hopi tragico, Mitch ta laga su cara, su imagen y nomber atras den su pais madre Hulanda. Un trato violento graba riba video dor di hopi hende cu a considera esaki como un inhusticia contra un prohimo. Podise e trato brutal cu e imagennan ta mustra nos riba media social a planta un simia cerca e autoridadnan competente cu hopi cos mester cambia den e manera cu polis ta atende cu publico. Podise e trato cu Mitch a haja na man di polis, cu a conduci na su morto lo cambia e forma cu hende ta anda cu otro den e pais aki. Cu mas tolerancia, respet y comprenshon pa e diversificacion den cultura cu por trese nos mas cerca di otro, na lugar di separa nos.
Cada biaha cu mi corda riba e mama di Mitch cu su bela den su man banda di e potret di su yiu den misa di Noord, mi ta imagina mi su dolor. Y mi sa cu awe ta un dolor aun mas grandi ora cu su mama Maria confronta e curpa sin bida di su yiu.
Mitch su mama Maria y demas famia a pidi pueblo pa companja nan den un caminata silencioso na jegada di e curpa di Mitch. E caminata ta sali for di Aerocargo te na Agencia Funeraria Aurora. Laga nos companja un mama y famia den hopi dolor den un forma pacifico. Laga nos resa y canta den e quietud di nos curason pa Mitch su alma sinti nos sosten pa su sernan keri y pa su memoria cu a touch asina hopi hende. 5 or na Aerocargo, pabou di Aeropuerto, nos ta spera cu abo tambe lo t’ey.
Ingrid Werleman, editora Comprondiendo Bida


text:
Farandula
NSTYPLY a los e hit di momentu “Coco” ala roadfire.
ChillingStation
February 4th, 2015
Ladies & Gentlemen, Ta un HONOR di a wordu invita pa e temporada ku tur hende tabata warda riba dje.. KARNAVAL! I zowiezo nos lo bin otro, pero toch duna e hendenan lokual nan a kustumbra kun’e. E hit dje momentu: COCO, lo zona tur […]
Amos “Amoroso” Balentin korona pa di dos biaha Rei di Tumba.
ChillingStation
January 31st, 2015
Ayera nochi tabata e anochi final pa lokual ta trata Festival di Tumba 2015. Tin ku bisa ku riba e anochi e banda a trese un presentashon sublime. Un felisitashon ta bai na tur 28 partisipante nan. Amos Balentin a keda korona komo rei di […]
Tur Kos Ta Kla Pa Festival Di Tumba 2015.
ChillingStation
January 19th, 2015
Djadumingu 18 januari 2015, a tuma luga inskripshon pa Festival di Tumba 2015. E aña tin un total di 21 agrupashon musikas partisipando ku un total di 56 tumba. Tin varios tumbero konosi ku e aña no ta partisipando. Esaki ta e schema pa e […]
E trein karnavalesko a ranka sali.
ChillingStation
January 1st, 2015
Na prome luga nos kier a desea tur e bishitante nan di www.chillingstation.nl un felis aña 2015. Ku Dios drama su bendishon riba kada un di bosnan. E aña aki Chilling Station tin e ambiente karnavalesko pa tur e amante nan di karnaval ku no […]
Djamars den bahul ku bo CS
ChillingStation
March 3rd, 2014
Despues di a tuma un pauze den e temporada di karnaval ku Djamars den bahul ku Chilling Station, nos ta ranka sali bek mayan ku e edishon kustumbra riba djamars. Mirando ku nos ta den e siman di selebrashon di nos prome lustro, nos lo […]
Amak ta pidi pa ban respeta nos Tumba.
ChillingStation
February 19th, 2014
Festival di Tumba pa Karnaval di Kòrsou atraves di su 44 aña di eksistensia, a demostrá ku e ta un aktividat Kultural Musikal ku tin derechi di eksistensia. E festival aki a krese na kontenido i na nivel di organisashon. E final di Festival di […]
Carnaval Bundle Dealzs
ChillingStation
February 13th, 2014
PRE-ORDER YOURS NOW !! Carnaval Bundle Dealzs Geniet deze maand van onze Carnaval bundle dealzs Vanaf 19 februari t/m 28 februari 2014 Carnaval bundle dealzs bij Hair Dealzs !! Deal is geldig op alle haar typen en stijlen. Lengtes 10-inch t/m 36-inch Voor alle combinaties […]
E aña aki tur hende ta bai zjegere zjegere den kaya nan di Korsou.
ChillingStation
February 8th, 2014
Karnaval 2014 a konose su rei di tumba. Ike Jesurun a keda korona komo rei di tumba 2014 ku su titulo Den e hanchi ey, den e kaya ei, tei mi ta bai. Ike tabata un di e faborito nan for di su prome […]
Tumba Deal Serka Hair Dealzs
ChillingStation
January 15th, 2014
Señorita , Damita, jufrouw nan bosnan ke baha festival center kompletu peña i lusiendo kabei nan di bon kalidat di Hair Dealzs. ATA BO CHENS!!! Disfruta e luna aki di nos tremendo deal….. Kumpra 3 paga 2. Of kumpra 4 paga 3 Si asina mes kumpra […]
Tumba i mas tumba na bo Chilling Station
ChillingStation
January 10th, 2014
Banda nan a kuminsa pasa riba nan tumba nan kaba y pa kuminsa hinka nos oyente nan mas I mas den e ambiente di Festival di Tumba 2014, nos ta bin ku un mini tumba marathon tur dia di siman. Djaluna awor 12 januari […]


text:
Oranjestad-Traha y laga publica 10 comunicado tur dia no ta ningun arte, sino ta muestra di un ansha di morto di un partido cu ya ta sintiendo e rosea cayente di un pueblo den dolor y desesperacion. Pueblo mes ta testigo con e lider di fraccion di AVP, Baba Herde diariamente ta haci intentonan sobrehumano pa defende y tapa tur e maldadnan di su gobierno treciendo un gran cantidad di mentira y disparate den su comunicadonan.
Sinembargo remarcabel ta cu e persona aki no ta goza di ningun credibilidad den pueblo y den e ultimo 3 eleccionnan esaki a wordo comproba caba den e cantidad di votonan cu el’a ricibi: 139 voto na 2005, 313 voto na 2009 y 298 voto na 2013. Y den e fraccion di e 13 parlamentarionan di AVP mes, Baba ta aparece como e di 4 cu menos cantidad di voto. Pues si den 10 aña di ta activo den politica un persona asina no ta logra haya ni sikiera 300 voto, anto esaki ta bisa mas di su calidad como politico y cu e no tin cu warda ningun dia mas pa tuma honor na su mes y bati retirada for di politica.
Baha deficit y debe nacional
Despues cu ya pa algun siman caba Baba Herde porfin a cuminsa comprende e reforma fiscal di MEP, esta di cambia belasting directo pa indirecto y cu tur hende ta contribui e ora ey den caha di gobierno, awor e kier tilda MEP cu MEP a introduci BBO pa haya mas placa, siendo cu ta for di 1997 caba IMF tabata boga pa gobierno introduci e belasting indirecto aki. Partido AVP den gobierno nunca a mustra curashi pa haci esaki y ta danki na Gabinete Oduber cu na 2007 e BBO a wordo introduci. Enberdad, manera cu Baba mes a declara cu ‘gobierno di MEP a haya mas placa’, pero mester agrega cu hamas e sumanan extra aki a wordo malgasta manera cu partido AVP ta haciendo actualmente. Ora cu Baba ta referi na e añanan 2007 y 2008 di Gabinete Oduber, e mester comprende e cifranan den e tabel adhunto y admiti cu gran parti di e sumanan ricibi na BBO tabata pa baha e deficit di gobierno. Asina nos por mira cu e deficit a ser reduci for di -119.5 miyon florin na 2006 te cu -71.4 miyon na 2007. Y e reduccion di e deficit a continua e aña siguiente, esta na 2008 caminda a registra te hasta un Surplus di 51.4 miyon florin. Consecuentemente nos por mira tambe cu e debenan nacional a baha na 2008, compara cu 2007. Pues locual Baba Herde kier bende pueblo, esta cu gobierno di MEP supuestamente a malgasta e sumanan ricibi di BBO ta un mentira flagrante, ya cu e sumanan aki a wordo aloca pa baha e deficit financiero y nos debenan nacional, algo noble cu AVP por siña di dje.
BBO y reapertura di Valero
Un otro manipulacion den e comunicado di Baba Herde ta cu e introduccion di BBO na 2007 supuestamente a causa e ceramento di e refineria Valero ‘poco tempo despues’. Esaki ta hopi straño, ya cu ta te despues di 6 aña (!), esta na final di 2012 e refineria Valero a cera bao di Gabinete Mike Eman. Hecho ta Baba mester splica pueblo di un bez pa semper, dicon su gobierno di AVP no a debolbe Valero e suma completo di 278 miyon florin di BBO y p’asina laga e refineria keda habri, manera cu awor e kier pretende? Pakico manera poco zamuro e gobierno di AVP a bula riba e sumanan di BBO ricibi di Valero y tambe di placa di Plant N.V. y a malgasta esakinan na nan antoho, lagando solamente rasca di huña atras den caha di gobierno?
8% ta menos cu 3%
Riba e ponencia di Baba Herde cu “MEP a impone BBO, MEP a defende BBO, despues MEP a bisa cu BBO ta un medida”, partido MEP kier ta hopi cla den esaki. E introduccion di BBO di 3% na 2007 bao di gobierno di MEP ta parti di un reforma fiscal cu desde algun decada caba mester a ser implementa na Aruba. Sinembargo ta e gobierno di AVP cu Baba ta defende ciegamente durante campaña a venena mente di pueblo cu e BBO aki ta un medida cu lo wordo elimina for di prome dia cu nan drenta gobierno. Awe Baba kier manipula mente di pueblo bisando cu ta te na 2016 e BBO lo wordo elimina (pues 6 aña despues di nan engaño electoral!), pero e no ta bisa acerca cu nan lo bay introduci un impuesto nobo ABB di 8%! Aparentemente pa Baba un biaha mas 8% ta menos cu 3%. Cu awe e BBO a ser aumenta te cu 3.5%, ta mas cu obvio cu esaki ta un medida cruel riba lomba di pueblo, ya cu e gobierno aki di AVP ta adicto na malgasta tur fondo publico y awe nan tin necesidad di sigui ranca mas placa di pueblo y p’asina nan fiesta por continua.
Finalmente, nos por mira pues cu e buraco cu AVP a coba pa MEP, awe nan mes a cay aden, pero cu un scenario tristo cu nan a lastra henter pueblo Arubano benta den e buraco aki.


text:
Oranjestad-“E derecho di cada ciudadano pa lanta un organisacion of afilia su mes na un organisacion, ta un derecho fundamental di nos democrasia. Uno cu nos mester cuida y salvaguardia semper. AVP lo defende e derecho ey semper y pa tur hende”. Asina Rene Herde’ di AVP a declara den e conferencia di prensa di e fraccion di AVP diahuebs mainta. Pero e critica cu e a expresa riba MEP cu nan ta lanta organisacionnan manera “Grupo di 7” y “PARA”, no tin nada di haci cu discriminacion. E critica cu Rene Herde a lansa algun siman pasa ta cu e partido MEP ta lanta tur sorto di organisacion bou otro nombernan pa haci trabou cu MEP mes no kier of por haci. E “Grupo di 7” y e grupo “PARA” ta dos ehempel di esey.
E META TA CONTA
E echo cu den e organisacionnan cu MEP ta lanta no semper tin miembronan cu ta riba e lista di MEP pa eleccion, no kier men cu e no ta un organisacion di MEP. Tur e miembronan di e “Grupo di 7” ta MEP of ta wordo stimula y sosteni door di MEP pa haci e trabou di crea intrankilidad, ofende y intimida hende. Esey ta e ambiente cu MEP kier crea na Aruba. E “Grupo di 7” ta haci e trabou aki pa nan. E “Grupo di 7” ta e proptoypo di organisacion cu MEP ta lanta.
Rene Herde’: “E grupo “PARA” tin algun miembro cu no ta miembro di MEP, pero nan ta hende cu – mescos cu AVP – kier wak e refineria habri. Nan ta entre otro ex-empleadonan di e refineria of ciudadanonan cu kier wak e refineria habri di berdad. Ta nan mes a scohe pa ta miembro di e grupo “PARA”. Nan ta responsabel pa loke nan haci den y cu e grupo aki. Loke mi ta spera cu nan ta realisa, ta cu e meta real y final di e grupo PARA no ta pa habri e refineria. E meta final di PARA ta uno politico cu kisas ainda no ta conoci pa nan. Cu tempo nan lo wak esey. Ta na esey ami ta referi ora mi bisa cu PARA ta un instrumento di MEP. E reunion di siman pasa na San Nicolas ta demostra e meta di PARA y MEP. Tanto e organisacion di e anochi, e forma cu ela tuma luga, esnan cu a para ataca y ofende invitadonan, ta confirma e meta politico di PARA. Hasta e moderador di e anochi ta un activista di MEP. Mi ta pidi pa PARA pasa henter e video di e reunion na San Nicolas na television pa Pueblo wak pa su mes kico PARA a haci. Ta duel mi cu hendenan cu sinceramente – mescos cu AVP- kier wak un re-apertura di e refineria, ta forma parti di e grupo PARA. Mi ta spera cu nan realisa lihe ta kico nan a hinca nan mes aden.”


text:
Cuido na Cas
Koningin Wilhelmina Fonds a cuminsa cu e servicio di ‘Cuido na cas’ desde aña 1988. E programa di Cuido na Cas a wordo expande durante aña 2001.E meta di servicio di Cuida na Cas ta pa duna guia , cuido y cumpli cu e deseo di e pashent di cancer cu ta desea di pasa e fase final na cas den compania di famia y amigonan. E programa di Cuido na Cas ta encera cu servicio profesional ta wordo duna na e persona cu cancer na momento cu esaki ta na cas. Mayoria di biaha esaki ta wordo duna na e pashent cu ta terminal.
E servicio ta wordo duna gratuitamente na e persona cu cancer y ta ensera entre otro :
- Cuido basico , e.o. bañamento,
- Cuido di herida,
- Duna medicamento oral, intramuscular, intravascular , infuus o cu patch,
- Dunamento di oxigeno,
- Alimentacion via di Peg,
- “Uitzuigen”,
- Pone catheter y maagsonde,
- Midi presion y temperatura.
Cuido na Cas ta encera tambe cu ta keda cu e pashent na su ultimo momentonan y ta entrega esaki.
E programa Cuido na Cas ta duna guia na e pashent cu cancer como tambe na su famia. Ta follow up cu e dokter di cas, e specialista y hospitaal. Tambe ta intermedia na momento cu tin mester di cualkier producto pa facilita e pashent na cas.
Na momento cu e pashent ta desea o si tin mester Koningin Wilhelmina Fonds ta facilita e pashent cu cama , cashi di anochi , papegaai , stand pa infuus , po-stoel , rolstoel , stoel pa baña , looprek y matras anti decubitus. Esaki ta wordo ofreci cu e programa di Cuido na Cas.
E servicionan ofreci na e pashent atraves di e programa di Cuido na Cas ta gratuitamente. Koningin Wilhelmina Fonds no ta cobra ningun pashent pa e servicionan aki. Si e pashent of e famia ta desea por haci un donacion na e fundacion.


text:
Posted on 21 December 2011 by admin
E asociadonan di Radisson a disfruta di un cena y baile elegante di fin di aña
Palm Beach – E asociadonan di Radisson a wordo invita pa e celebracion tradicional di fin di aña, cu nada mas cu diberticion riba e programa. Cu e premiacionnan anual di fin di aña programa pa tuma luga na cuminsamento di Januari, e fiesta den e Grand Caribbean Ballroom a conta cu un fluho continuo di cuminda, bebida y musica di baile cu e banda tan gusta, Tsunami.
E resort su miembronan di e comision ehecutivo, hunto cu Gerente General Rob Smith y su esposaDiana, tabata presente pa asina yama e asociadonan cu nan invitadonan bon bini na e fiesta, y desea nan un anochi placentero, gradiciendo nan pa nan contribucionnan durante e resort su refrescamento den e aña saliente, cu un bista awo riba e aña benidero, y tur e bendicionnan y retonan cu e lo por bin cune.
Posted on 21 December 2011 by admin
Publico presente den e Tourism Summit cu a tuma lugar siman pasa tabata impresiona cu e investigacion extenso cu a wordo realiza riba futuro di Producto Aruba. E impresion aki tabata basa riba con extenso e investigacion realiza tabata y e resultado cu esaki a produci.
Cumbre di Turismo “Winning the Future” organisa dor di Ministerio di Turismo y su Titular Otmar Oduber siman pasa den Reinaissance Convention Center, a trece personalidadnan di diferente sectornan di comunidad hunto. Un y tur por a scucha e resultado preliminar di un investigacion realiza pa un ekipo di seis persona di Universidad Central di Florida, y encabeza pa dr. Robertico Croes.
Casi un aña pasa Minister Otmar Oduber a haci un apelacion na dr. Tico Croes pa investiga si e modelo usa pa promove Producto Aruba e ultimo 25 añanan, lo ta mes efectivo pa e proximo añanan. Y e resultado tabata cu apesar e producto ta fuerte, e gusto y preferencianan di e bishitantenan di Aruba ta cambiando cu generacion.
Lisette Malmberg, un persona conoci den sector di turismo ademas di ta un lider spiritual, a forma parti di un panel e dos dianan di e cumbre cu e tarea pa haci remarca y preguntanan encuanto e investigacion.
“E resultado di e investigacion, ta e comienso di un proceso, e no ta e fin. Nos tin cu bay rediseña Aruba su producto y wak con pa hibe na un otro nivel den e siglo aki, sra. Malmberg a duna di conoce na final di e evento.
Aunke cu algun aspecto cu a bin dilanti den e estudio tabata na conocemento di esnan den mundo di turismo, e formato den cual esaki a wordo realiza no tabata na nan alcanse cu por a haya tur e datonan concreto cu tin aworaki. E proceduranan di analisis cu a wordo usa, ta duna Aruba un fuente di informacion cu combinando esaki por duna Aruba e base pa traha riba dje.
“Mi ta kere cu e ta fantastico,” tabata e reaccion di sra. Malmberg ora cu a pidi’e pa su opinion personal riba e decision pa realiza e investigacion aki. E punto ta, cu e iniciativa a wordo tuma, actuando di forma pro-activo cu e industria. “No ta sinta warda e cambionan yega riba nos, pero nos ta pro-activo pa tin plannan di accion riba e cambionan,” el a duna di conoce.
Dr. Croes tabata masha satisfecho cu e dos dianan dedica na e cumbre aki. Aunke cu e no a combersa cu tur hende, pero for di e reaccion di e panel, el a haya e chens pa splica algun detaye mas specifico. Di otro banda, Profesor Croes tabata masha contento di mira un publico asina varia presente, caminda a hala su atencion e grupo di entrepreneurnan hoben cu tambe a haci pregunta. “E ta un bon señal pa futuro di Aruba, e ta demostra cu nan ta interes y cu nan ta participa den e discusionnan. E intencion di e agenda di unda Aruba mester bay, ta cu e ta wordo carga y discuti,” segun Dr. Croes.
Pa loke ta e encuesta mes, dr. Croes tabata masha satisfecho pa e cooperacion cu nan a ricibi di e pueblo en general, cual no a sorprende ya cu Aruba y su hendenan semper tabata gusta di papia di futuro y ta pensa hopi riba nan pais. Y mi ta contento cu ora cu mi a bolbe dies aña despues, e mesun sentimentonan aki ta existi,” el a duna di conoce.
Posted on 21 December 2011 by admin
ORANJESTAD -Durante apertura oficial di Trop Club and Casino, Minister Otmar Oduber a desea palabra di exito y pabien na henter gerencia di Tropicana Resort y Trop Club and Casino.
El a indica cu tabata un trayectoria hopi largo y un compromiso cu tabatin pa cu e resort cual tabata un di e promer retonan cu el a haya na momento cu el a asumi responsabilidad. “E parti mas alegre ta cu bo ta mira un cantidad di trahadornan cu no a logra haya trabou, awe despues di 10 luna nan a logra haya trabou y nan ta contento cu esaki. Nos a conversa cu hopi di nan”.
E grupo a haci inversionnan grandi na e resort, a hinca alrededor di 4 miyon florin den e casino y asina prepara nan mes pa un inversion hopi grandi pa e casino grandi y tambe e resort.
E mandatario a adelanta cu e casino cu a caba di habri su portanan, dentro di un aña y mei lo ta e lobby di e resort.
Minister Oduber a gradici Brian Stedeford, General Manager di e resort y casino pa nan interes na Aruba y e inversionnan cu nan a haci pa saca e propiedad aki for di bancarota, caminda awe tin riba 125 trahador entre e resort y e casino.


text:
E área di ‘Shut’ ta kai bou di responsabilidat di Curaçao Airport Holding. Akseso na e área aki atraves di e kaminda prinsipal i otro puntonan di entrada ta limitá na vehíkulo di famia (outo regular), motosaikel, baiskel i kaminante. Por vigilá moveshon di tur esnan ku drenta e área, pa medio di personal di seguridat i kámara di vigilansha. Asina ta trata di garantisá bo seguridat i seguridat di nos medio ambiente i naturalesa mas tantu posibel.
REGLANAN
SHUT ta aksesibel solamente pa rekreashon i piskamentu.
Aktividatnan rekreativo pèrmití ta inkluí korementu di baiskel i mountain bike, korementu di motosaikel ‘off-road’, kanamentu i djògmentu.
Akseso bou di bo propio responsabilidat i riesgo
Sòru pa bo tin sufisiente awa pa bebe i rekurso pa promé ousilio
Tene kuenta ku bo telefòn selular por ta fuera di alkanse den partinan di e área aki
Semper sòru di ta akompaña pa por lo menos un otro persona
Sòru pa un hende na kas sa na unda bo ta i ki ora bo ta spera di ta bèk na kas
Semper bai garantisá bo propio seguridat i seguridat di otro deportista i rekreadó den e área! Por fabor raportá kualke iregularidat, akto ilísito, komportashon peligroso i kalamidat inmediatamente na sentral di seguridat di Shut.
Orario di apertura di Shut:
Djaluna pa djabièrnè di 7or di mainta pa 6or di atardi
Djasabra i djadumingu di 6or di mainta pa 6or di atardi
PROHIBÍ
Ta terminantemente prohibí pa karga arma di kandela, kuchú i otro arma òf atributo menasante. Tambe ta prohibí pa poseé, usa òf trafiká droga i artíkulo hòrtá.
Ta terminantemente prohibí pa deshasí di kargo, material, shushi òf líkido ku por hasi daño na naturalesa i medio ambiente, tantu riba tera òf den laman.
Esaki ta inkluí, pero no ta limitá na:
- Shushi di kas
- Plèstik
- Kontenido di bérpùt
- Desperdisio kímiko
- Zeta i produktonan di zeta
- Desperdisio di konstrukshon
- Kadaver
Bo mester kumpli ku e reglanan aki detenidamente. Den kaso di violashon por nengabu entrada pa e área di Shut sin splikashon. Desobediensia i aktonan ilísito lo ser pèrsiguí i kastigá.
Bo por manda idea, keho òf remarke pa shut@ca-holding.com
Have a look at the airport layout and find out if there are opportunities for you and your company
Click the image or Click here


text:
Dedica na tur e yiunan di Aruba…
Pa hopi anja, hopi di nos ta wardando riba permiso. Ami tambe….
Mi a warda riba confirmacion y ok di tal hende of tal instancia pa bisa mi si mi idea ta ok pa mi por sigi. Mi a warda hopi anja en vano, sin cu e permiso a jega.
Y na cierto momento den mi bida, circumstancianan a pone mi realisa esaki asina cla.
Mi a warda asina hopi anja riba permiso, pero di ken eigenlijk?
Y di berdad, ken por conoce mi idea, sonjo of ilushonnan miho cu mi mes, cu nan por bisa mi cu mi ta suficiente sabi of bale la pena pa mi bay p’e?
Den realidad di bida, tanten mi no ta hasi danjo na otro hende y na creacion, mi ta liber pa hasi loke mi ta desea… mi a cuminsa realisa poco poco. Mi ta OK…
Pakico nos ta warda te ora un otro hasi loke nos kier a hasi hopi tempo pasa, pa SA cu e ta OK? Cu e ta traha? Ken su permiso mi tin mester?
Kere mi, sinja di mi… Si bo ta kere cu algo ta zona bon, hasi’e si bo ta kere aden. Podise e no ta funciona, pero sikiera bo a purba.
Y e punto mas importante ta cu bo a hasi algo den pleno libertad. Bo a scoge pa bo sonjo, pa bo projecto!
No warda riba e permiso, sino DUNA bo mes permiso! Tuma permiso pa ta bo mes… coy e idea brijante ey y hasi’e!
Duna bo mes permiso pa hasi cosnan cu nunca bo a tribi di hasi!
Stop di pensa, kico otro hende lo pensa di bo! Pensa grandi, hopi otro hende a hasi esaki prome cu bo y a logra! Scucha e bos di exito y speransa cu ta supla poco poco den bo orea.
No warda! No tarda…
Make something happen.
Bo por hasi’e! E ta OK.
Asina e workshop ‘Wellness cu Puro Naturalesa’ a nace…Hopi anja pasa y e ta OK!